title: Zlatan Ibrahimović

text: Ibrahimović oli vuonna 2011 parhaiten palkattu pelaaja Italiassa. Hänet on valittu Ruotsin parhaaksi jalkapalloilijaksi kymmenen kertaa, ja hän on myös ainoa, joka on vastaanottanut kyseisen palkinnon (Guldbollen) useammin kuin kahdesti. Italian seurajoukkue Internazionalessa olonsa aikana Ibrahimović ehti voittaa kolme perättäistä Italian liigamestaruutta joukkueen kanssa. Tämän lisäksi hän voitti Serie A:n maalikuninkuuden vuonna 2009 tekemällä 25 maalia ja syöttämällä viisi maalia.


title: Zlatan Ibrahimović

text: Ibrahimovićille pystytettiin kolmen metrin korkuinen näköispatsas Tukholman Friends Arenan edustalle loppuvuodesta 2017.


title: Zlatan Ibrahimović

text: Ibrahimovićin isä on bosniakki ja äiti Bosnian kroaatti. Perhe on kotoisin Tuzlasta, Bosnia ja Hertsegovinan koillisosasta. Ibrahimović syntyi Malmössä ja varttui Rosengårdin kaupunginosassa, joka tunnetaan erityisesti siirtolaisten asuinalueena. Vanhempien eron jälkeen Zlatan jatkoi varttumistaan äitinsä luona Rosengårdissa mutta asui sittemmin isänsä luona. Ibrahimović kasvoi ankarissa oloissa ja on puhunut muun muassa ruoan vähyydestä isänsä luona asuessaan sekä perheen sisäisistä riidoista.


title: Zlatan Ibrahimović

text: Ibrahimović alkoi pelata jalkapalloa kymmenvuotiaana. Hänen ensimmäinen seuransa oli FBK Balkan, jonka pelaajisto koostuu lähinnä Rosengårdin alueen siirtolaisista. Vuonna 1995 Ibrahimović siirtyi Malmö FF:n junioreihin.


title: Zlatan Ibrahimović

text: Zlatanin isä on muslimi ja äiti kristitty. Hän itse on tunnustautunut katoliseksi kristityksi. Perhe eli köyhyydessä, Ibrahimovićin mukaan edes ruokaa ei aina ollut.


title: Zlatan Ibrahimović

text: Ibrahimovićin puoliso on Helena Seger, ja parilla on kaksi poikaa, Maximilian (s. 2006) ja Vincent (s. 2008).


title: Zlatan Ibrahimović

text: Ibrahimović teki debyyttinsä Malmön miesten pääsarjajoukkueessa Roland Anderssonin alaisuudessa vuonna 1999. Samalla Ruotsin Allsvenskanissa alettiin kiinnittää huomiota nuoren Ibrahimovićin otteisiin. Ensimmäinen maali Allsvenskanissa syntyi 30. lokakuuta 1999, kun MFF onnistui lyömään Frölundan maalein 2–1. Kauden päätteeksi Malmö putosi Allsvenskanista ja seuraavana vuonna Superettanissa Ibrahimović onnistui 12. kertaa maalinteossa. Ibrahimović pelasi vielä vuonna 2001 Malmön paidassa Allsvenskanin ensimmäiset kierrokset. Kauden avausottelussa AIK:ta vastaan hän onnistui kahdesti maalinteossa.


title: Zlatan Ibrahimović

text: Heinäkuussa vuonna 2001 Ibrahimović aloitti ammattilaisuransa hollantilaisessa Ajaxissa. Malmö FF sai 82,5 miljoonaa kruunua (n. 7,8 miljoonaa euroa) hänestä. Se on kautta aikojen suurin summa mitä Allsvenskanissa pelanneesta pelaajasta on tähän mennessä maksettu. Valmentaja Co Adriaansen aikana Ibrahimović sai niukasti peliaikaa Ajaxissa. Adriaansen saadessa potkut marraskuun lopussa vuonna 2001 otti Ronald Koeman valmennusvastuun seurassa. Hän antoi Ibrahimovićille vakituisen pelipaikan joukkueen avauksessa. Kauden 2001/2002 päätteeksi seura voitti sekä Hollannin Cup-mestaruuden että Hollannin liigan mestaruuden. Tulokaskaudellaan Ibrahimović teki kuusi maalia 24:ssä ottelussa.


title: Zlatan Ibrahimović

text: Kaudella 2002/2003 Ibrahimović teki kaksi maalia Mestarien liiga -debyyttissään syyskuussa 2002 Lyonia vastaan. Kaiken kaikkiaan hän teki viisi maalia Mestareiden liigassa ja 13 maalia hollanninliigassa, jossa Ajax sijoittui toiseksi. Mino Raiolasta tuli Zlatanin agentti vuonna 2003. Hän onnistui voittamaan uudelleen Hollannin liigan mestaruuden Ajaxin kanssa kaudella 2003/2004 tehden 13 maalia 22:ssa ottelussa. Ibrahimović onnistui kolmesti maalinteossa kolmessa ottelussa kaudella 2004/2005 ennen siirtoaan Italiaan. Päätösottelussaan NAC Bredaa vastaan Ibrahimović onnistui kertaalleen maalinteossa. Kyseinen maali valittiin Eurosportin katsojaäänestyksen perusteella vuoden maaliksi.


title: Zlatan Ibrahimović

text: Ibrahimovićin siirto italialaisseura Juventukseen sinetöityi elokuun 31. päivä vuonna 2004. Lopullinen siirtosumma oli 19,5 miljoonaa euroa. Juventuksessa Ibrahimović vakiinnutti paikkansa avauskokoonpanossa sen jälkeen kun hän oli Bresciaa vastaan pelatussa Serie A:n avausottelussa tullut vaihdosta sisään ja onnistunut maalinteossa. Italiassa pelaamansa tulokaskauden aikana hän teki 16 maalia 35:ssä ottelussa. Kyseisellä kaudella hänet valittiin Juventuksen vuoden pelaajaksi ja parhaaksi ulkomaalaiseksi pelaajaksi Serie A:ssa. Hän vastaanotti lisäksi Ruotsin parhaan jalkapalloilijan palkinnon (Guldbollen) 14. marraskuuta 2005. Kaudella 2005/2006 Ibrahimović teki 7 maalia 35:ssä ottelussa. Hän onnistui kuitenkin säilyttämään paikkansa Juventuksen avauskokoonpanossa. Kyseisellä kaudella Juventusta luotsasi italialainen Fabio Capello. Juventuksessa pelatessaan Ibrahimović voitti Italian mestaruuden kausilla 2004/2005 ja 2005/2006. Mestaruudet kuitenkin mitätöitiin vuonna 2006 selvinneen Serie A:n skandaalin jälkeen.


title: Zlatan Ibrahimović

text: Italialaisseura Inter osti Ibrahimovićin elokuun 9. päivä vuonna 2006 24,8 miljoonalla eurolla. Sarjadebyytissään Interissä hän teki kaksi maalia ottelussa Fiorentinaa vastaan. Kaudella 2006/2007 hänestä tuli Interin kanssa Italian mestari. Hän voitti myös seuran sisäisen maalipörssin 15:llä maalillaan.


title: Zlatan Ibrahimović

text:
Kaudella 2007/2008, jolloin Inter jälleen kerran onnistui voittamaan Italian mestaruuden, Ibrahimović teki 17 maalia. Mestareiden liigassa Inter voitti oman lohkonsa. Lohkovaiheen jälkeen Ibrahimović oli viidellä maalillaan maalipörssin jaetulla kärkisijalla. Inter kuitenkin putosi Mestareiden Liigasta, viime kauden tapaan, heti neljännesvälierissä. Kevätkaudella Zlatan kärsi pidempiaikaisista loukkaantumisista mutta teki paluun kentälle päätösottelussa Parmaa vastaan. Parmaa vastaan pelatussa ottelussa hän teki kaksi maalia, mikä takasi Interille mestaruuden. Italian jalkapallogaalassa hänet palkittiin Italian liigan vuoden pelaajana, vuoden ulkomaalaisena pelaajana sekä Serie A:n vuoden maalista (ottelussa Bolognaa vastaan). Ibrahimović oli myös ehdolla Ballon d’Or-palkinnon (Kultainen pallo -palkinto) vastaanottajaksi. Palkinnon saajan valitsevat yhteensä 96 toimittajaa ympäri maailmaa. Äänestyksessä hän sijoittui 9. sijalle. Kyseisen palkinnon voitti Cristiano Ronaldo.
Ibrahimovićin raportoitiin 25. lokakuuta vuonna 2008 solmineen Interin kanssa vuoteen 2013 ulottuvan jatkosopimuksen. Aftonbladetin mukaan tällöin hänen vuosipalkkansa nostettiin 105 miljoonasta kruunusta 120 miljoonaan kruunuun, mikä teki hänestä yhdessä brasilialaisen Kakán kanssa maailman parhaiten palkatun jalkapalloilijan. Sportal.se raportoi kolmen miljoonan euron (30 miljoonaa kruunua) palkankorotuksesta, minkä perusteella hänen aiempi palkkansa olisi ollut 90 miljoonaa kruunua.


title: Zlatan Ibrahimović

text: Kaudella 2008/2009 Inter voitti Italian mestaruuden kolmantena peräkkäisenä vuotena. Maalien määrässä mitattuna kulunut kausi oli myös henkilökohtaisesti Ibrahimovićin paras. Kauden päätösottelussa Atalantaa vastaan Zlatan teki kaksi maalia ja varmisti näin myös Italian liigan maalikuninkuuden. Kyseisellä kaudella Serie A:ssa hän teki yhteensä 25 maalia (joista kaksi rangaistuslaukauksesta); yhden maalin enemmän kuin Marco Di Vaio ja Diego Milito, jotka molemmat onnistuivat 24 kertaa maalinteossa. Euroopassa sen sijaan seuralla sujui heikommin, heidän pudotessaan Mestareiden liigan neljännesvälierissä Manchester Unitedia vastaan. Tappion jälkeen Ibrahimović antoi lausunnon, jonka mukaan hän mielellään jättäisi Italian siirtyäkseen Espanjaan pelaamaan. Tällä tavoin hänellä olisi paremmat mahdollisuudet voittaa kyseinen turnaus (Mestareiden liiga). Lausunnot herättivät paljon spekulaatioita, joiden mukaan Ibrahimović jättäisi Interin siirtyäkseen Barcelonaan.


title: Zlatan Ibrahimović

text:
Pelaajakäsittelyt Interin ja Barcelonan välillä alkoivat heinäkuussa vuonna 2009. Seurat pääsivät yhteisymmärrykseen siitä, että Barcelona ostaisi Ibrahimovićin 46 miljoonalla eurolla. Samalla Samuel Eto’o siirtyi Interiin (vaihtoarvoltaan 20 miljoonaa euroa). Ibrahimovićin ulosostorajaksi asetettiin 250 miljoonaa euroa. Vaihtokauppa varmistettiin 27. heinäkuuta vuonna 2009, jolloin Ibrahimović esiteltiin Barcelonan uusimpana hankintana 70 000 fanin edessä joukkueen kotistadionilla Camp Noulla. Barcelonassa Ibrahimović kantoi pelinumeroa 9, joka aikaisemmin oli kuulunut Samuel Eto’olle.
Ibrahimovićin vasemmassa kädessä todettiin heinäkuussa murtuma, joka vaati leikkaushoitoa. Leikkauksen takia Ibrahimović joutui jättämään väliin osan alkukaudesta. Ibrahimovićin ensimmäinen virallinen ottelu Barcelonan paidassa oli Espanjan supercupin toinen osaottelu Athletic Bilbaota vastaan 23. elokuuta. Barcelona voitti ottelun 3–0 ja sitä myöten myös supercupin yhteismaalein 5–1. Ibrahimović oli avauksessa ja merkkautti tililleen yhden syötön. Elokuun 28. päivä hän voitti lisäksi Barcelonan kanssa UEFA:n Super Cupin joukkueen lyötyä FC Shaktar Donetskin maalein 1–0. Se oli hänen toinen mestaruutensa Barcelonassa vasta reilun kuukauden sisään.


title: Zlatan Ibrahimović

text: Camp Noulla elokuun 31. päivä pelatussa sarja-avauksessa Sporting Gijonia vastaan Ibrahimović onnistui iskemään vahvalla puskulla Barcelonan 3–0 maalin. Sarja-avausta seuranneissa neljässä ottelussa Ibrahimović onnistui tekemään maalin jokaisessa ottelussa. Näin ollen hänestä tuli seuran ensimmäinen pelaaja, joka onnistui tekemään maalin kaikissa viidessä ensimmäisessä sarjaottelussa. Aiempaa ennätystä piti hallussaan Hristo Stoichkov, joka onnistui tekemään maalin kolmessa ensimmäisessä ottelussa kaudella 1990/1991. Marraskuun 29. päivä Ibrahimović ratkaisi kuuluisan El Clásicon ja johdatti seuran La Ligan kärkipaikalle.


title: Zlatan Ibrahimović

text: Ibrahimović pelasi vahvan syyskauden tehden 11 maalia ja antaen useita maaliin johtaneita syöttöjä La Ligassa. Kevät sujui ajoittain vaisummin ja Ibrahimovićin maalivainu alkoi hiipua. Kaiken kaikkiaan La Ligassa ja Mestareiden liigassa Ibrahimović teki 20 maalia ja jakoi 9 maaliin johtanutta syöttöä ja sijoittui Barcelonan sisäisen piste- ja maalipörssin kakkoseksi heti voittajan Lionel Messin jälkeen. Barcelona voitti Espanjan La Ligan, mutta putosi Mestareiden liigan välierissä Ibrahimovićin entistä seuraa (Interia) vastaan, joka eteni aina kyseisen turnauksen voittoon asti. Mestareiden liigassa kärsityn välierätappion jälkeen Ibrahimović menetti paikkansa Barcelonan aloituksessa. Tämän jälkeen alkoivat spekulaatiot mahdollisesta siirrosta toiseen seuraan.


title: Zlatan Ibrahimović

text: Zlatan auttoi Barcelonaa voittamaan Espanjan supercupin Sevillaa vastaan elokuussa 2010. Ensimmäisessä osaottelussa hän pelasi avauksessa ja onnistui tekemään ottelun avausmaalin. Barcelona kuitenkin lopulta hävisi ottelun numeroin 1–3. Toisessa osassa Camp Noulla Ibrahimović seurasi vaihtopenkiltä kuinka joukkue löi Sevillan maalein 4–0, mikä takasi seuralle mestaruuden yhteismaalein 5–3. Kyseinen cup-mestaruus oli Zlatanin viides ja samalla myös viimeinen mestaruus Barcelonassa, ainakin toistaiseksi. Ibrahimović voitti Espanjan supercupin kahdesti (2009 ja 2010), UEFA:n Super Cupin kerran (2009), Espanjan La Ligan kerran (2010) ja seurajoukkueiden maailmanmestaruuden kerran (2009).


title: Zlatan Ibrahimović

text: Ibrahimović allekirjoitti sopimuksen AC Milanin kanssa lauantaina 29. päivä elokuuta vuonna 2010. Muun muassa Ronaldinho, Alexander Pato ja Filippo Inzaghi olivat hänen uusia hyökkääjäkollegoitaan uudessa seurassa. Sopimuksen mukaan Barcelona lainasi Ibrahimovićin Milanille kaudeksi 2010/2011, jolla oli kuitenkin kauden lopussa mahdollisuus ostaa hänet 24 miljoonalla eurolla. Zlatan pelasi Milanissa numerolla 11, joka vapautui Klaas-Jan Huntelaarin siirryttyä Schalke 04:een. Ibrahimović ei onnistunut saamaan pelilupaa sarjan avausotteluun vaan seurasi Milanin 4–0 voittoon päätyneen ottelun katsomosta käsin.


title: Zlatan Ibrahimović

text: Zlatan teki ensimmäisen liigamaalinsa Milanissa syyskuun 22. päivänä 1–1 numeroihin päättyneessä vierasottelussa Laziota vastaan. Milanin kausi Italiassa oli vahva sen voittaessa Serie A:n mestaruuden ensimmäistä kertaa seitsemään vuoteen. Joukkue eteni jatkoon Mestareiden liigan lohkovaiheesta mutta tippui heti neljännesvälierissä. Kauden aikana Ibrahimović teki yhteensä 13 maalia Serie A:ssa ja neljä maalia Mestareiden liigassa.


title: Zlatan Ibrahimović

text: Seuraavaa Serie A kautta edeltäneessä ystävyysottelussa Malmö FF:ää vastaan Ibrahimović loukkasi jalkansa ja joutui näin ollen jättämään Milanin neljä ensimmäistä sarjaottelua väliin. Ibrahimovićin paluu kentälle oli suurin yksittäinen tekijä sille, että joukkue alkoi kivuta ylöspäin sarjataulukossa huonosti edenneen sarja-alun jälkeen. Sunnuntaina 27. marraskuuta Ibrahimović teki uransa 100:nnen Serie A -maalinsa 4–0 päättyneessä kotiottelussa Chievoa vastaan. Vuodenvaihteeseen mennessä Milan oli ottanut paikkansa sarjan kärjessä, Ibrahimovićin ollessa sarjan maalipörssin kakkosena (11 maalia, joista 5 rangaistuspotkusta).


title: Zlatan Ibrahimović

text: Italian jalkapallogaalassa, joka järjestettiin tammikuussa vuonna 2012, sai Ibrahimović kunnian vastaanottaa Italian vuoden parhaan pelaajan-palkinnon. Näin hänestä tuli kautta aikojen ensimmäinen pelaaja Italiassa, joka on vastaanottanut kyseisen palkinnon kolme kertaa. Kaudella 2011/2012 Ibrahimović voitti toistamiseen Serie A:n maalikuninkuuden. Hänestä tuli ensimmäinen pelaaja, joka on onnistunut voittamaan Serie A:n maalikuninkuuden kahdessa eri seurassa: Inter (2008–2009) ja Milan (2011–2012).


title: Zlatan Ibrahimović

text: 18. heinäkuuta 2012 Paris Saint-Germain esitteli lehdistötilaisuudessa Ibrahimovićin seuran uusimpana hankintana. Zlatanin pelinumerosta ei vielä tuolloin ollut varmuutta. Ibrahimovićin seurakaveri Milanista, puolustaja Thiago Silva, oli hankittu korkealle tähtäävän ranskalaisseuran riveihin vain muutamaa päivää ennen Zlatanin siirron varmistumista. Vielä tätäkin aikaisemmin olivat pelaajat Maxwell ja Thiago Motta, jotka myös olivat pelanneet yhdessä Zlatanin kanssa aiemmissa seuroissa, solmineet sopimukset pariisilaisseuran kanssa.


title: Zlatan Ibrahimović

text: Uransa ensimmäisen Ranskan liigan ottelunsa Zlatan pelasi 11. elokuuta, kun PSG kohtasi FC Lorientin. Lorient johti tauolla ottelua jo 0–2, mutta 64 minuutin kohdalla Zlatan kavensi ottelun 1–2-lukemiin. Aivan ottelun loppuhetkillä Ibrahimović pääsi tasoittamaan ottelun rangaistuspotkusta. 6. marraskuuta hän syötti neljä maalia, kun PSG voitti Mestarien liigan ottelussa Dinamo Zagrebin 4–0. Aiemmin samaan oli kyennyt vain Carlos Martins marraskuussa 2010.


title: Zlatan Ibrahimović

text:
Zlatan sai pelinumeron 10 omakseen tammikuun 17. päivä 2013 sen jälkeen, kun Nené oli jättänyt seuran.
Kaudella 2013–2014 Zlatanin seura PSG voitti Ranskassa tuplan, ja Zlatan itse voitti sarjan maalikuninkuuden 26 maalilla. Mestarien liigassa syntyi yhteensä 10 maalia, joihin lukeutui neljän maalin ilta alkulohkossa Anderlechtia vastaan – molemmat uusia seuraennätyksiä eurokentillä. Kaikki kilpailut yhteen laskien hän teki 41 maalia. Kaudella 2014–2015 PSG voitti jälleen kansalliset pokaalit ja Zlatan oli sarjan kolmanneksi paras maalintekijä.


title: Zlatan Ibrahimović

text: Kaudella 2015–2016 Zlatan siirtyi PSG:n kaikkien aikojen maalintekijätilaston kärkeen. Tämä tapahtui kotiottelussa Marseillea vastaan 4. lokakuuta Zlatanin tehdessä kaksi rangaistuspotkumaalia.


title: Zlatan Ibrahimović

text: Ennen kauden 2015–2016 viimeistä ottelua FC Nantesia vastaan Zlatan ilmoitti sen olevan hänen viimeinen ottelunsa PSG:n riveissä. Zlatan teki viimeisessä ottelussaan kaksi maalia.


title: Zlatan Ibrahimović

text: Zlatan teki kaudella 2015–16 Ranskan pääsarjassa (Ligue1) 38 maalia ja antoi 13 maaliin johtanutta syöttöä.


title: Zlatan Ibrahimović

text: Ibrahimović siirtyi englantilaiseen Manchester Unitediin 1. heinäkuuta 2016. Hän pelasi ensimmäistä kertaa Unitedin paidassa ystävyysottelussa Galatasarayta vastaan 30. heinäkuuta 2016; hän teki ottelussa maalin saksipotkulla ottelun neljännellä peliminuutilla. Ibrahimović auttoi Manchester Unitedia voittamaan seuran 21. FA Community Shieldin vuoden 2016 ottelussa Leicester Cityä vastaan tekemällä ottelun voittomaalin. Valioliigadebyytissään 14. elokuuta 2016 Bournemouthia vastaan Ibrahimović onnistui jälleen maalinteossa ensimmäisessä ottelussaan; hän oli aiemmin tehnyt maalin debyyttiotteluissaan Italian, Espanjan ja Ranskan pääsarjoissa sekä Mestarien liigassa.


title: Zlatan Ibrahimović

text: 20. huhtikuuta 2017 Ibrahimović sai vakavan nivelsidevamman oikeaan polveensa Eurooppa-liigan puolivälieräottelussa Anderlechtia vastaan. Hän oli sivussa loppukauden 2016–2017. 9. kesäkuuta 2017 ilmoitettiin ettei Manchester United jatka Ibrahimovićin sopimusta sen päättyessä 30. kesäkuuta 2017.


title: Zlatan Ibrahimović

text: 24. elokuuta 2017 Manchester United teki Ibrahimovićin kanssa uuden, vuoden mittaisen sopimuksen. Hän pelasi numerolla 10 kaudella 2017–2018.


title: Zlatan Ibrahimović

text: 22. maaliskuuta 2018 Manchester United ilmoitti Ibrahimovićin suostuneen tämän sopimuksen ennenaikaiseen purkamiseen.


title: Zlatan Ibrahimović

text: Ibrahimović siirtyi MLS-seura LA Galaxyyn maaliskuussa 2018. Hän debytoi paikallisottelussa LAFC:tä vastaan 30. maaliskuuta tultuaan kentälle 71. minuutilla. Hän teki sekä ottelun tasoittavan että voittomaalin. Hän teki ammattilaisuransa 500:nnen maalin ottelussa Torontoa vastaan syyskuussa 2018.


title: Zlatan Ibrahimović

text: Ibrahimović edusti Ruotsia vuosien 2002 ja 2006 MM-kilpailuissa sekä vuosien 2004, 2008, 2012 ja 2016 EM-kilpailuissa.


title: Zlatan Ibrahimović

text: Vuonna 1999 häntä pyydettiin Bosnia ja Hertsegovinan B-maajoukkueeseen, mutta hän kieltäytyi. Ruotsin joukkueessa Ibrahimovićilla on ollut erimielisyyksiä valmentaja Lars Lagerbäckin kanssa ja hän oli poissa muutamasta EM-karsintaottelusta syksyllä 2006. 14. marraskuuta 2012 hän teki neljä maalia, kun Ruotsi voitti ystävyysottelussa Englannin 4–2 Solnan uudella Friends Arenalla. Neljäs maali syntyi saksipotkulla 25 metristä. 4. syyskuuta 2014 Zlatan teki harjoitusmaaottelussa Viroa vastaan Ruotsin uuden maaliennätyksen tehden molemmat maalit Ruotsin 2-0 voittoon päättyneessä ottelussa.


title: Zlatan Ibrahimović

text: Ibrahimović pelasi viimeisen ottelunsa Ruotsin maajoukkueessa 22. kesäkuuta 2016 EM-kisoissa Ruotsin pudottua alkulohkovaiheessa.


title: Zlatan Ibrahimović

text:
Päivitetty 20. huhtikuuta 2017 pelattujen ottelujen jälkeen. Lähde: ESPN FC
AFC Ajax
Juventus


title: Zlatan Ibrahimović

text: Internazionale


title: Zlatan Ibrahimović

text: FC Barcelona


title: Zlatan Ibrahimović

text: AC Milan


title: Zlatan Ibrahimović

text: Paris Saint-Germain


title: Zlatan Ibrahimović

text: Manchester United


title: Nepalin sisällissota

text: Nepalin sisällissota oli Nepalin monarkistisen hallituksen ja kommunististen maolaississien välinen konflikti 13. helmikuuta 1996 – 21. marraskuuta 2006. Hallituksen joukot aloittivatkin aktiiviset toimet kapinallisia vastaan vasta vuonna 2001. Maolaississien tarkoituksena oli kaataa maan nykyinen hallinto ja tehdä maasta kommunistinen. Sodassa kuoli yhteensä yli 16 000 ihmistä.


title: Nepalin sisällissota

text: Sissit hallitsivat alusta alkaen suurta osaa maaseuduista. Aika ajoin he saartoivat pääkaupunki Katmandun mikä aiheutti vakavaa elintarvikepulaa. Sissien tukijoita olivat suurimmilta osin köyhät maanviljelijät. Yhdysvallat tuki monarkistihallitusta mm. kouluttamalla sen upseereita ja toimittamalla maahan 5 000 kappaletta M-16-rynnäkkökivääreitä. Sissien taholta toimet hallitusta vastaan kiihtyivät kun kuningas Gyanendra otti vallan kuningas Birendran ja kruununprinssi Dipendran kuoltua vuonna 2001. Kuningasta on kritisoitu kärkkäästi maan parlamentin hajottamisesta vuosina 2002 ja 2005 sekä yksinvaltiaan ottein hallitsemisesta, mikä on johtanut väkivaltaisiin mellakoihin.


title: Nepalin sisällissota

text: Maolaississit luokiteltiin terroristeiksi, joten Yhdysvallat ja Britannia tukivat hallitusta maolaisten vastaisessa taistelussa.


title: Nepalin sisällissota

text: Jo konfliktin aikana uskottiin yleisesti, ettei siihen ole aseellista ratkaisua. Todennäköisesti hallituksen huomattavasti vahvemmat joukot olisivat voittaneet kapinalliset avoimessa taistelussa, mutta sellaisia sissit onnistuivat välttelemään ja pitäytyivät sissitaktiikassa johon turvallisuusjoukot eivät koskaan kyenneet vastaamaan tehokkaasti.


title: Nepalin sisällissota

text: Sekä EU:n että YK:n ihmisoikeuskomissaarit vetosivat (tuloksetta) kuninkaaseen, jotta myös hallitus suostuisi sissien tähän asti yksipuolisiin tulitaukoihin. Välittäjänä tilanteessa tarjoutui toimimaan Sveitsi.


title: Nepalin sisällissota

text: 3. toukokuuta 2006 hallitus julisti aselevon muutamia päiviä sissien jälkeen. Tästä eteenpäin maolaississejä ei enää luokitella terroristeiksi. Muutoksen toivottiin johtavan rauhanneuvotteluihin, jotka käynnistettiinkin perjantaina 26. toukokuuta 2006. Tämä oli ensimmäinen rauhanneuvottelu sitten vuoden 2003. Kumpikin osapuoli sitoutuu 25-osaiseen ohjelmaan jolla pyritään väkivaltaisuuksien lopettamiseen ja kansalliskokouksen järjestämiseen jotta maalle saadaan uusi perustuslaki.


title: Nepalin sisällissota

text: Rauhansopimus solmittiin sissien ja uuden, demokraattisen hallituksen välille 21. marraskuuta 2006.


title: Nepalin sisällissota

text: YK:n rauhanturvaoperaatio Nepalissa (UNMIN) päättyi tammikuussa 2011. Silloin arvioitiin, että kapinallisleireillä oli jopa 20 000 maolaistaistelijaa.


title: WEOG

text: WEOG eli länsimaat ja muut maat () on yksi Yhdistyneiden kansakuntien monista epävirallisista alueellisista äänestysblokeista. WEOG on siinä suhteessa poikkeuksellinen blokki, että se on maantieteellisesti hajanainen. Sen 29 jäsentä edustavat lähes kaikkia maailman mantereita.


title: Zip the Pinhead

text: Zip the Pinhead, oikealta nimeltään William Henry Johnson (1842 Liberty Corners – 28. huhtikuuta 1926 New York) oli yhdysvaltalainen sirkusesiintyjä, joka tunnettiin erikoisen muotoisesta päästään.


title: Zip the Pinhead

text: Johnsonin molemmat vanhemmat olivat entisiä orjia. Hänen muu vartalonsa kehittyi normaalisti, mutta pää jäi pieneksi lukuun ottamatta leukaa. Hänellä epäiltiin kärsineen pienipäisyydestä eli mikrokefaliasta, mutta toisin kuin kyseisestä kehitysvammasta kärsivät yleensä, hän ei aikalaiskuvausten perusteella ollut erityisen vajaaälyinen. Erikoinen ulkonäkö herätti sirkusmanagerin mielenkiinnon ja pian hänet esiteltiin P. T. Barnumille. Barnum osti oikeudet Johnsonin esittelyyn sirkuksessa. Hänen hiuksensa leikattiin korostamaan pään erikoista muotoa ja hänen nimekseen annettiin "Zip the Pinhead" (”Neulapää-Zip”).


title: Zip the Pinhead

text: Yleisölle Zip the Pinheadin esitettiin olevan Afrikasta löydetty puuttuva rengas, joka söi raakaa lihaa, pähkinöitä ja hedelmiä, mutta joka oli oppinut syömään myös leipää ja kakkua. Usein hän oli esityksessä suljettuna häkkiin, missä hän huusi ja karjui. Zip the Pinheadista tuli eräs American Museumin vetonauloista yhdessä siamilaisten kaksosten Chang ja Eng Bunkerin ohella.


title: Zip the Pinhead

text: Myöhempinä vuosina Zipin hahmo muuttui enemmän sivistyneeksi. Hän esiintyi lavalla muiden ruumiillisesti poikkeavien ystäviensä, kuten Jim Tarvernin ja Jack Earlen kanssa. Hän myös kiersi usein Ringlingin veljesten sirkuksen mukana. Zipin paras ystävä oli hänen managerinsa kapteeni O. K. White, joka lahjoitti hänelle muun muassa smokin. Myöhemmin Zip soitti esityksissä myös viulua. Hän ei ollut kovinkaan kaksinen soittaja, mutta yleisö piti hänen soitto- ja tanssiesityksistään.


title: Zip the Pinhead

text: Myöhempinä vuosinaan Zip pyrki esiintymään Coney Islandin Dreamlandiin. Eräänä sunnuntai-iltapäivänä vuonna 1925 hän pelasti pienen, hukkumaisillaan olleen tytön hengen ja häntä juhlittiin sankarina.


title: Zip the Pinhead

text: Vuonna 1926 Zip sairastui keuhkoputkentulehdukseen, mutta esiintyi esityksessä vastoin lääkärin kehotusta. Palattuaan kotiin hänen tilansa huononi ja hänet kuljetettiin Bellevuen sairaalaan, missä hän kuoli. Kaikkiaan Zipin viihdetaiteilijan ura kesti 67 vuotta.


title: Zlatan

text: Zlatan (Златан) on eteläslaavilainen miehen etunimi, joka tulee ”kultaa” tarkoittavasta sanasta "zlato". Nimen naispuolinen vastine on Zlata (Злата).


title: Zlatan

text: Sloveniassa vuonna 2017 oli 134 Zlatan-nimellä nimettyä miestä ja 681 Zlata-nimellä nimettyä naista. Kroatiassa vuonna 2011 oli 769 miestä nimetty nimellä Zlatan ja 6126 naista nimetty Zlata-nimellä.


title: Ylemmät Toimihenkilöt YTN

text:
Ylemmät Toimihenkilöt YTN ry, De Högre Tjänstemännen YTN rf (aikaisemmin Ylempien Toimihenkilöiden Neuvottelujärjestö YTN ry) on AKAVAn yksityisen sektorin neuvottelujärjestö.
Se vastaa AKAVAn jäsenkentässä ylempien toimihenkilöiden neuvottelu- ja sopimustoiminnasta.
Toimialat ovat teollisuus sekä liike- ja palvelualat. YTN:n tavoitteena on ylempien toimihenkilöiden ansiotason ja työehtojen parantaminen.


title: Dyyni (kirjasarja)

text: Dyyni on Frank Herbertin kirjoittama tieteisromaanien sarja. Sen ensimmäinen osa "Dyyni" ("Dune") ilmestyi 1965 ja Herbert itse kirjoitti sille viisi jatko-osaa. Hänen kuolemansa jälkeen hänen poikansa Brian Herbert on jatkanut sarjaa yhdessä Kevin J. Andersonin kanssa.


title: Dyyni (kirjasarja)

text: Ensimmäisen romaanin tapahtumat sijoittuvat galaktiseen imperiumiin noin 23 000 vuoden päähän, ja koko romaanisarjan tapahtumat kattavat kaiken kaikkiaan noin 30 000 vuotta (noin 15 000 vuotta ennen "Dyynin" tapahtumia ja saman verran sen jälkeen). Galaktinen imperiumi käsittää koko tunnetun maailmankaikkeuden.


title: Dyyni (kirjasarja)

text: Kirjasarja on saanut nimensä aavikkoplaneetta Arrakisilta, jota kutsutaan myös Dyyniksi. Arrakis on useimpien Dyyni-romaanien keskeinen tapahtumapaikka.


title: Dyyni (kirjasarja)

text: Dyynin yhteiskunta on feodalistinen. Sen huipulla on keisari, jonka vasalleina yksittäiset aatelissuvut (”huoneet”) hallitsevat osia valtakunnasta. Poliittista ja taloudellista valtaa käyttää myös Landsraad, joka koostuu tärkeimpien sukujen edustajista. Muita merkittäviä vaikuttajia ovat monopoliasemassa olevat CHOAM (tähtienvälinen kaupankäynti) ja Avaruuskilta (avaruusmatkailu). Merkittävä vallankäyttäjä on myös Bene Gesserit -sisarkunta, joka tavallisesti toimii kulissien takana ja yrittää manipuloida tapahtumia omien tarkoitusperiensä mukaisesti. Feodaalinen yhteiskuntarakenne on ollut käytössä koko Corrinojen hallituskauden ajan (noin 10 000 vuotta), eivätkä sen periaatteet muutu, kun Atreidesit nousevat hallitsijoiksi. Suurin ero on, että Atreidesit ovat sanan täydessä merkityksessä absoluuttisia itsevaltiaita, koska he säätelevät rohdon jakamista.


title: Dyyni (kirjasarja)

text: Corrinojen aikana sotilaallista mahtia edustivat keisarin komentamat sardaukar-joukot, jotka olivat pelättyjä koko imperiumissa. Atreidesien tultua valtaan sardaukarit lopetettiin, mutta Atreideseilla oli käytössään yhtä tehokkaita sotilaita: ensin Arrakisin fremenit ja myöhemmin ”kalapuhujat” ().


title: Dyyni (kirjasarja)

text: Dyynin yhteiskunnan teknologia on alhaisella tasolla, sillä Butlerin jihadin seurauksena kaikki ”ajattelevat koneet” (=tietokoneet) on kielletty. Koneet ovat sallittuja, kunhan ne vain eivät jäljittele ihmismieltä. Tämä tilanne säilyy koko romaanisarjan ajan lukuun ottamatta "Legends of Dune" -trilogiaa, jossa kerrotaan, miten tämä kielto ylipäätään syntyi.


title: Dyyni (kirjasarja)

text: Dyynin koko maailma perustuu melanssi-rohtoon, joka on tunnetun maailmankaikkeuden arvokkain aine. Se pidentää elinikää, parantaa sairauksia ja joillain myös laajentaa henkisiä kykyjä. Ilman rohtoa nopea tähtienvälinen matkailu ei ylipäätään olisi edes mahdollista tai matkat planeettojen välillä kestäisivät kuukausia – tosiasiallisesti koko imperiumi romahtaisi, koska yhteyksiä ei voitaisi ylläpitää. Rohtoa löytyy vain Arrakis-planeetalta. "Dyynissä" Paul Atreides sanookin, että se joka hallitsee rohtoa, hallitsee koko maailmankaikkeutta. Kun Paul on ottanut haltuunsa Arrakisin, hän myös hallitsee koko maailmankaikkeutta.


title: Dyyni (kirjasarja)

text: Koko Arrakis-planeettaa (Dyyni) peittää aavikko. Hiekkaerämaan syvyyksissä elävät valtavat hiekkamadot synnyttävät kallisarvoista rohtoa, jota kaikki tavoittelevat. Rohto on addiktoiva, mutta euforisen olon tuottava hallusinogeeni, joka myös jatkuvasti nautittuna pidentää ikää sekä antaa käyttäjälle kykyjä nähdä tulevaisuuteen. Rohdon avulla Killan navigaattorit osaavat ohjata avaruusaluksia mielensä avulla vaarallisten alueiden läpi. Rohto kontrolloi Keisarikuntaa. Joka kontrolloi Dyyniä, kontrolloi rohtoa.


title: Dyyni (kirjasarja)

text: Frank Herbert ehti kirjoittaa kuusi romaania Dyynistä:


title: Dyyni (kirjasarja)

text: Brian Herbert ja Kevin J. Anderson jatkoivat Herbertin aloittamaa tarinaa romaaneilla


title: Dyyni (kirjasarja)

text: Ne perustuvat Frank Herbertin suunnittelemaan 7. osan muistiinpanoihin, jotka löytyivät 11 vuotta Herbertin kuoleman jälkeen. Herbertin ja Andersonin mukaan "Sandworms of Dune" olisi ajallisesti viimeinen Dyyni-romaani.


title: Dyyni (kirjasarja)

text: Brian Herbert ja Kevin J. Anderson ovat lisäksi kirjoittaneet romaaneja, jotka täydentävät alkuperäisen sarjan tapahtumia tai käsitteitä.


title: Dyyni (kirjasarja)

text: Heidän ensimmäinen trilogiansa oli "Prelude to Dune" (”Dyynin alkusoitto”), joka käsitteli tapahtumia juuri ennen Frank Herbertin "Dyyniä":


title: Dyyni (kirjasarja)

text: Toinen trilogia "Legends of Dune" (”Dyynin legendat”) sijoittuu aikaan noin 10000 vuotta ennen "Dyyniä" ja kertoo ihmisten kapinasta ajattelevia koneita vastaan (”Butlerin jihad”):


title: Dyyni (kirjasarja)

text:
Kolmas romaanikokonaisuus on nimeltään "Heroes of Dune" (”Dyynin sankarit”) ja se käsittelee Herbertin alkuperäisten romaanien väliin jääviä ajanjaksoja. Vuoteen 2009 mennessä näistä on ilmestynyt kaksi osaa:
Suunnitteilla on vielä kaksi osaa "The Throne of Dune" ja "Leto of Dune".


title: Dyyni (kirjasarja)

text: Neljännessä romaanitrilogiassa "Great Schools of Dune" kerrotaan suurten koulujen muodostamisesta: Bene Gesserit, Mentaatit, Suk-lääkärit, Avaruuskilta ja Killan navigaattoreiden koulut.


title: Dyyni (kirjasarja)

text: Ensimmäisen kirjan alussa Caladanissa asuva "Atreidesin" suku on juuri saanut hallintaansa Arrakis-planeetan rohtovaroineen, joita muut aatelishuoneet haluaisivat myös kontrolloida. Aavikkoisen Arrakis-planeetan hallitsijaksi määrätty Atreidesin herttua Leto Atreides sekä hänen poikansa Paul joutuvat Harkonnenien vallankaappausyrityksen kohteeksi. Yksin kukaan suvuista ei kuitenkaan kykene toteuttamaan vallankaappausaietta, joten Harkonnenit liittoutuvat imperiumia hallitsevan Corrinon huoneen kanssa, jotka Harkonnenit kuitenkin pettävät myöhemmin. Hallitsija Leto joutuu salamurhajuonen uhriksi ja tekee itsemurhan puremalla rikki kavaltajansa, suvun lääkärin Yuehin asentaman syanidihampaan. Hänen poikansa Paul sekä tämän äiti, Leton jalkavaimo Jessica pakenevat erämaahan, jossa heidän uskotaan kuolleen. Harkonnenien huone palaa valtaan Arrakiksella.


title: Dyyni (kirjasarja)

text: Paul sekä Jessica Atreides selviytyvät erämaassa planeetan alkuperäiskansan, salaperäisten fremenien avulla, joilla on jatkuvasta rohdon nauttimisesta siniset silmänvalkuaiset. Fremenit ovat uskonnollisia ja odottavat ennustetun messiaan tulemista, josta on tuleva heidän hallitsijansa, joka vapauttaa heidät vuosituhansien riistosta. Uutta messiasta kutsutaan nimellä Muad’Dib. Legendat messiaasta ovat itse asiassa Bene Gesserit -sisaruskunnan viljelemää propagandaa. Järjestön kouluttama Jessica pystyy käyttämään koulutuksensa pohjalta taruja hyväkseen voittaakseen fremenien luottamuksen ja pelastaakseen itsensä sekä poikansa.


title: Dyyni (kirjasarja)

text: Epäluuloinen alkuperäisasukas haastaa Paulin kaksintaisteluun. Taisteluparinsa surmattuaan Paul saa fremenien perinteiden mukaan huolehdittavakseen miehen vaimon, Harahin, ja lapset. Äiti ja poika onnistuvat vakuuttamaan fremenien johtajan Stilgarin. Paul alkaa nauttia rohtoa, jolla on hyvin kauaskantoiset seuraukset Paulille. Rohdon nauttimisen myötä Paul muuttuu, ja hänestä tulee fremenien tarinoiden messias Muad’Dib. Hän tapaa fremeninaisen Chanin, johon rakastuu. He saavat kaksoset, pojan ja tytön.


title: Dyyni (kirjasarja)

text: Viimein Paul Muad’Dib, fremenien messias, kokoaa sotajoukkonsa johtaen heidät hyökkäykseen Harkonnenien vallassa olevaa palatsia vastaan. Paul Muab’Dib voittaa taistelun ja syöksee Harkonnien vallasta. Hän avioituu poliittisista syistä keisarillisen prinsessan, Irulanin, kanssa. Chani jää Paulin rakastamaksi jalkavaimoksi – samoin kuin Paulin äiti Jessica oli pojan isän Leton jalkavaimo.


title: Dyyni (kirjasarja)

text: Kirjan lopussa Paul menee yksin erämaahan kuolemaan huomattuaan, ettei Muad’Dib johtaisikaan uskollisia fremeneita vapauteen. Hän tuntee pettäneensä alkuperäiskansan ja ansainneensa kuoleman.


title: Dyyni (kirjasarja)

text: Paul Atreidesin kaksi lasta Leto ja Ghamina ovat saaneet Paulilta perinnökseen voimia, jotka myllertävät valtaapitävän Atreidesin huonetta. Ghamina on fremeniäitinsä, Paulin vaimon Chanin, kaltainen ulkoisesti kuin sisäisestikin. Leto on taas Paulin kaltainen, tuntien että hänen elämällään on jokin merkittävä tarkoitus.


title: Dyyni (kirjasarja)

text: Prinsessa Alia Atreides on Paulin nuorempi sisko, joka janoaa valtaa Atreidesin huoneessa. Alialla ei ole samantasoisia henkisiä voimia kuin Letolla tai Ghaminalla ja on syystä katkera. Alia tuntee muuttuvansa enemmän äitinsä Jessican kaltaiseksi noidaksi kuin ihmiseksi. Hän tuntee kahden voiman taistelevan hänessä, eikä pelkää pahemman voimista olevan saamassa hänestä yliotetta. Juuri tämä voima haluaisi tappaa Leton siskon Ghaminan.


title: Dyyni (kirjasarja)

text: Bene Gesseritin sukua kutsutaan noidiksi. Fremenit kutsuvat lady Jessicaa CoanTeeniksi: ”The female death spirit that walks without feet” (naispuolinen kuoleman henki, joka kulkee ilman korkeuksia).


title: Dyyni (kirjasarja)

text: Leto tekee päätöksen ja pakenee erämaahan, jossa rohdon myötä hän saa lisää yliluonnollisia voimia. Samalla hänen ihonsa alkaa muuttua, kun pikkuluojiksi kutsutut isojen hiekkamatojen toukat peittävät hänen ihonsa. Leto muistaa jostain kuulemansa sanat: ”Ihoni ei ole minun ihoni”. Leto ja pikkuluojat alkavat elää symbioosissa.


title: Dyyni (kirjasarja)

text: Kaduilla liikkuvan verhoutuneen henkilön arvellaan olevan kuollut Muad'Dib Paul Atreides. Viimein katkera Paul kohtaa poikansa, juuri sellaisen sankarin, jollaiseksi hänen itsensä piti tulla, kaikkien näiden vaiheiden jälkeen.


title: Dyyni (kirjasarja)

text:
Leto, josta on kasvanut jättiläismäinen jo tuhansia vuosia elänyt Jumala-Keisari, asuu Arrakis-planeetalla. Hänelle tuodaan Duncan Idaho -ghola (eli klooni), koska Leto on tuhonnut (ties kuinkamonennen) aikaisemman kloonin.
Yhtye Iron Maiden on myös tehnyt kappaleen ”To Tame A Land”, joka perustuu "Dyyni"-romaaneihin.


title: Dyyni (kirjasarja)

text: Romaanisarjasta on suomennettu vain kaksi ensimmäistä osaa.


title: Kesäteatteri

text: Kesäteatteri on kesäisin toimiva ulkoilmateatteri. Kesäteatterit aloittavat toimintansa pääasiallisesti toukokuussa ilmojen lämmettyä ja lopettavat yleensä elokuun loppupuolella koulujen alkamisen jälkeen. Kesäteatterin näyttämö ja katsomo voivat olla sateen varalta katettuja, mutta teatteri saattaa toimia myös taivasalla.


title: Kesäteatteri

text: Kesäteatteritoiminta on Suomessa vilkkaampaa kuin teatteritoiminta talvisin. Erityisesti maakunnissa teatteritoiminta lisääntyy kesäteattereiden ansiosta. Pääkaupunkiseudun ulkopuolella talvisin toimivia ammattiteattereita ovat vapaaryhmien puuttuessa lähinnä kaupunginteatterit. Näin ollen kesäteatteritoiminta saattaa kaksinkertaistaa paikkakunnan teatteritoiminnan. Osa kesäteattereista on ammattilaisteattereita ja osa harrastajateattereja. Ammattilaisten työpanosta kuitenkin tarvitaan usein harrastusnäyttämölläkin, erityisesti tuottajan ja ohjaajan tehtäviin, mutta myös pääosien vetonauloiksi.


title: Kesäteatteri

text: Suosituinta kesäteatteriaikaa on heinäkuun alkupuoli, jolloin myös suuri osa teatteriesityksistä saa ensi-iltansa. MTV3:n keräämien tietojen mukana vuonna 2005 Suomessa toimi 300 kesäteatteria, jotka esittivät yhteensä 240 eri näytelmää. Kesäteatterit ovat Suomessa suosittuja, sillä MTV3:n tekemän kyselyn mukaan joka kolmas vastaajista aikoi käydä kesällä 2005 ainakin yhdessä kesäteatteriesityksessä.


title: Pertun koulu

text: Pertun koulu on koulu Tuusulan Jokelassa. Koulussa on peruskoulun luokat 1–6 ja siinä toimii myös esikoulu ja iltapäiväkerho. Lukuvuonna 2013–2014 koulussa oli 308 oppilasta. Pertun koulu sijaitsee Jokelan kirkon vieressä. Koulu on rakennettu vuonna 1952. Koulun rehtori on Satu Lindqvist.


title: Ranskanluppakani

text: Ranskanluppakani eli Ranskanluppa on suurin luppakorvainen kanirotu. Luonteeltaan se on seurallinen ja sosiaalinen eläin. Se kuuluu jättirotuihin, täysikasvuisen yksilön ihannepaino on yli 5,5 kg. Uroksen ja naaraan välillä ei ole suurta painoeroa, mutta uros on ruumiinrakenteeltaan vielä massiivisempi. Värivaihtoehtoja on useita.


title: Ranskanluppakani

text: Ensimmäinen kirjallinen merkintä rodusta on vuodelta 1845 ranskalaisessa kirjassa "Le Jardin de Plantes". Ranskanluppa kehitettiin lihakaniksi. Myös lemmikkikanina ranskanluppa on ihanteellinen, sillä se on luonteeltaan melko rauhallinen ja kykenee sitomaan vankan luottamussuhteen ihmisiin. Jättikani ei ole häkkikani, perinteisesti niitä on pidetty tallikaneina.


title: Ranskanluppakani

text: Ranskanluppa tulee sukukypsäksi hieman pienempiä rotuja myöhemmin, noin 4–5 kuukauden ikäisenä. Mikäli kanilla on tarkoitus teettää poikasia, suositellaan ensimmäistä astutusta tehtäväksi aikasintaan 9 kuukauden ikäisenä. Vuotta vanhempi ensisynnyttäjä ei enää pysty lantioluiden luutumisen vuoksi synnyttämään normaalisti. Ranskanluppa tekee muiden suurten rotujen tapaan usein hyvinkin suuren poikueen. 7–12 on tavallisin poikasten määrä.


title: Ranskanluppakani

text: Suurten kanirotujen tapaan ranskanlupat eivät ole kovin pitkäikäisiä. Keskimääräinen elinikä on 3-5 vuotta. Vanhempiakin yksilöitä on tavattu.


title: Corel

text: Corel Corporation (, ) on kanadalainen kesäkuussa 1985 perustettu ohjelmistoalan yritys, joka oli alkujaan tunnettu erityisesti grafiikka- ja kuvankäsittelyohjemistoistaan. Yrityksen perusti Michael Cowpland. Yhtiön pääkonttori sijaitsee Ottawassa ja yhtiön nykyinen toimitusjohtaja on Patrick Nichols.


title: Corel

text: Corelin tärkeimpiä tuotteita ovat olleet: Monet Corelin tuotteista on ostettu ulkopuolisilta yrityksiltä tai saatu yrityskauppojen kautta. Esimerkiksi Novellilta Corel osti maaliskuussa 1996 yritysohjelmistodivisioonan tuotteineen. Vastaavasti Paint Shop Pro kuvankäsittelyohjelmisto saatiin ostamalla yhdysvaltalainen Jasc Software vuonna 2004.


title: Ilkka Matila

text: Ilkka Yrjö Lauri Matila (s. 22. toukokuuta 1963 Espoo) on yksi tunnetuimmista suomalaisista elokuvatuottajista ja yksi tuotantoyhtiö MRP Matila Röhr Productions Oy:n kolmesta omistajasta.


title: Torinhevonen

text:
Torinhevonen () on virolainen puoliverirotu. Yleisimmät väri ovat rautias ja ruunikko, mutta myös esimerkiksi mustia ja kimoja esiintyy. Valkoiset merkit (sabinokirjavuus) ovat tavallisia. Torinhevoset ovat varmajalkaisia ratsuja, jotka sopivat hyvin myös ajoon.
Historia ja kantakirja:


title: Torinhevonen

text: Vuonna 1856 aloitettiin Torin Siittolassa (Tori Hobusekasvandus) eestinhevosen pohjalta ratsu- ja työhevoseksi sopivan hevosen jalostus, minkä tuloksena syntyi torinhevonen. Tärkeimmäksi oriksi voi pitää norfolk-roadster-oria Hetman, jonka käyttö muutti rodun ulkonäöltään yhtenäisemmäksi, kestävämmäksi ja työominaisuuksiltaan paremmaksi. Torinhevosen kantakirja on perustettu 1921. 1930-luvulla otettiin käyttöön viisi postier-bretonioria (Loots, Uhke, Virk, Tugev, Sammur) tavoitteena muuttaa markkinavoimien vaatimuksesta hevoset massiivisemmiksi huonontamatta voimakkaita askellajeja sekä yhtenäistää ulkonäköä. Sukusiitoksen välttämiseksi päätettiin 1970-luvulla käyttää hallitusti vanhantyyppisiä hannoverinhevosia, jotka muistuttivat tyypiltään senaikaista torinhevosta.


title: Torinhevonen

text:
1990-luvun alussa torinhevoskanta romahti kolhoosien hajoamisen ja puutteellisen jalostuspolitiikan vuoksi. Samalla muuttui perimä – vanhemman perimän osuus kannassa väheni nopeiten ja risteyttäminen urheiluhevosten kanssa vei vanhantyyppisen osan sukupuuton partaalle jo niinkin pienessä rodussa. Esimerkiksi viisivuotiskaudella 1999-2003 syntyi yhteensä 517 torinhevoseksi rekisteröityä varsaa, joista 71 %:lla oli isänä urheiluhevonen (käytössä oli yhteensä 59 „urheiluhevosoria“, jotka edustivat 10 eri rotua). Vuonna 2003 oli torinhevosia ainoastaan 600 kappaletta. Seuraavassa sukupolvessa eli vuosina 2004-2008 syntyi yhteensä 585 torinhevoseksi rekisteröityä varsaa, joista vielä 44 %:lla oli isänä urheiluhevonen (käytössä yhteensä 40 „urheiluhevosoria“, jotka edustivat 7 eri rotua). Vuonna 2006 oli torinhevoskanta 1250 kpl, v. 2007 1097 kpl ja maaliskuussa 2009 1365 kpl. Vuonna 2008 kantakirja jaettiin kahteen osaan: TA (universaalisuunta) ja TB (ns. "urheilu-tori"). Koska myös TA-suunnalla on käytetty jalostuksessa paljon urheiluhevosrotuja, erotettiin kesäkuussa 2012 torinhevosen kantakirjassa omaksi jalostussuunnakseen vanha-torinhevonen (VT). Kantakirjanpitäjänä on TA- ja TB-jalostussuunnalla Eesti Hobusekasvatajate Selts ja VT-jalostussuunnalla Vana-Tori Hobuse Ühing.
Suositeltavat mitat:


title: Torinhevonen

text: 1. vanha-torinhevosen jalostussuunta VT (3-vuotiaana):


title: Torinhevonen

text: - säkäkorkeus 158 – 166 cm (vähintään 156 cm);


title: Torinhevonen

text: - etusäären ympärysmitta 22 – 24 cm (vähintään 20,5 cm)


title: Torinhevonen

text: 2. universaali jalostussuunta TA (4-vuotiaana):


title: Torinhevonen

text: - säkäkorkeus 158-173 cm (orit) ja 156-171 cm (tammat);


title: Torinhevonen

text: - etusäären ympärysmitta 21,5-23,0 cm (orit) ja 20,5-23,0 cm (tammat)


title: Torinhevonen

text: 3. urheilutorinhevosen jalostussuunta TB (4-vuotiaana):


title: Torinhevonen

text: - säkäkorkeus 160-170 cm (orit) ja 157-174 cm (tammat);


title: Torinhevonen

text: - etusäären ympärysmitta 20,5-22,5 cm (orit ja tammat)


title: Matt Nickerson

text: Matthew Blair "Matt" Nickerson (s. 11. tammikuuta 1985 Old Lyme, Connecticut, Yhdysvallat) on yhdysvaltalainen jääkiekkopuolustaja.


title: Matt Nickerson

text: Nickerson tunnetaan fyysisenä puolustajana, mutta hänellä on myös riittävästi kiekollista taitoa SM-liigatasolle. Osoituksena fyysisyydestä voidaan pitää SM-liigan yhden kauden jäähyennätystä, 236 minuuttia, kaudella 2005–2006. Häntä on kuitenkin vaivannut alttius harkitsemattomiin tekoihin kaukalossa ja sen ulkopuolella, mistä jäähyminuutit ja pelikiellot myös kertovat.


title: Matt Nickerson

text: Nickerson pelasi kaudella 2003–04 NCAA:ssa Clarkson Universityn joukkueessa (38 ottelua, 5+9=14, 179 jäähyminuuttia) ja kaudella 2004–05 QMJHL:ssa Victoriaville Tigresin joukkueessa (54 ottelua, 1+12=13, 209 jäähyminuuttia) ennen kuin siirtyi Suomeen ja Porin Ässiin kaudella 2005–2006. Ässissä hän voitti SM-hopeaa keväällä 2006 ja nousi porilaiskannattajien suureen suosioon. Samalla kaudella hän teki SM-liigan yhden kauden jäähyennätyksen. Kauden 2006–2007 Nickerson pelasi Pohjois-Amerikassa AHL:n Iowa Starsissa ja ECHL:n Idaho Steelheadsissa, jossa hän pelasi myös hyökkääjänä. Nickersonin pelillinen rooli muuttui Pohjois-Amerikassa entistä enemmän tappelijan suuntaan. Hän sai 16 ottelun mittaisen pelikiellon rähinöityään yhdessä joukkuekaverinsa Jeremy Yablonskin kanssa ECHL-liigan ottelussa; Yablonski sai seitsemän ottelun pelikiellon.


title: Matt Nickerson

text: Kaudeksi 2007–2008 Nickerson ei saanut pelipaikkaa Dallasin organisaatiosta, joten hän palasi lokakuun alussa takaisin Ässiin . Nickersonin innoittajana toimi Ässien hopeakauden kumppani Rob Hisey, joka myös oli palannut porilaisjoukkueeseen. Suomessa Nickersonin kovat otteet jatkuivat. Hän sai kolmen ottelun pelikiellon 20. lokakuuta pelatun TPS-ottelun jälkeen ja vielä pelikiellossa oltuaan viiden ottelun lisärangaistuksen 27. lokakuuta pelatun Ilves-ottelun jälkeisistä tapahtumista. Nickerson kävi fyysisesti kiinni Ilveksen puolustajaan Kevin Kanteehen pukukoppikäytävällä ottelun jälkeen. Lisäksi Ässät sai 10 000 euron sakot pelikiellossa olevan pelaajan valvontavelvollisuuden laiminlyönnistä. .


title: Matt Nickerson

text: Tammikuussa 2008 Nickerson siirtyi kuitenkin juuri Ilvekseen, jossa pelasi kauden 2007–2008 loppuun. Alkusyksyn 2008 Nickerson pelasi Ruotsin Allsvenskanissa Malmön joukkueessa, mutta palasi lokakuussa Ilvekseen. Heinäkuussa 2009 hän teki sopimuksen Edmonton Oilersin kanssa, mutta hänet lähetettiin ennen NHL-kauden alkua farmiin Springfield Falconsiin, jossa hän sai peliaikaa ainoastaan satunnaisesti. Kaudella 2010–2011 hän kävi ainoastaan testattavana Tanskan pääsarjassa, mutta ei saanut sopimusta. Hän ei pelannut missään seuraavallakaan kaudella.


title: Matt Nickerson

text: Toukokuussa 2012 Nickerson teki KooKoon kanssa yhden kauden mittaisen sopimuksen, joka sisälsi heinäkuun lopusta elokuun loppuun sijoittuvan try-out -sopimuksen.


title: Kiinteä lipas

text: Kiinteä lipas on aseen patruunasäiliö, jota ei voi irrottaa aseesta täyttöä tai tyhjennystä varten. Lippaita käytetään yleisimmin pultti- tai vipulukkoisissa kivääreissä, jolloin halutaan varmistaa, ettei irrotettava lipas vahingossa putoa aseesta kuljetuksen ja käsittelyn aikana. Putkilippaalla, joka on sijoitettu aseen piipun alle ja on usein piipun mittainen, saavutetaan suuri patruunakapasiteetti. Pumppu- ja itselataavaat haulikot sekä usein vipulukkoiset kiväärit, kuten Winchester, on tavallisesti varustettu putkilippaalla.


title: Kiinteä lipas

text: Lipas, jossa patruunat ovat päällekkäin, täytetään vetämällä aseen lukko auki ja patruunat syötetään päältä lippaaseen, aiemmin varsinkin sotilasaseissa erityisen patruunasiteen eli syöttökamman avulla. Putkilipas täytetään aina patruuna kerrallaan joko aseen sivusta tai takaa perälevyn aukon läpi, joissakin aseissa lippaan kylkeen tehdystä syöttöaukosta.


title: Kiinteä lipas

text: Koska patruunat sijaitsevat putkilippaassa peräkkäin niin, että takimmaisen patruunan kärki nojaa etummaisen nalliin, isorekyylisissä ja keskisytytteistä patruunaa käyttävissä aseissa luotien täytyy olla hylsyyn lujasti kiinnitettyjä, eli niipattuja, ja tylppä- tai tasakärkisiä edessä olevan patruunan nallin syttymisen estämiseksi rekyylin vaikutuksesta.


title: Kiinteä lipas

text: Kiinteät lippaat ovat purettavissa ja usein tyhjennystä varten avattavissa pohjastaan. Pohjalevy on kiinnitetty salvalla ja ruuvilla, joitten avaamisen ja pohjalevyn poistamisen jälkeen lippaan saa purettua ja puhdistettua. Putkilipas puretaan avaamalla sen sulkutulppa ja vetämällä mekanismi suojaputkestaan.


title: Jan Suchý

text: Jan Suchý (s. 10. lokakuuta 1944, Havlíčkův Brod, Tšekkoslovakia) on tšekkiläinen entinen jääkiekkoilija. Pelipaikaltaan puolustaja, Suchya on verrattu Bobby Orriin hänen tapaansa hallita kenttää.Hän pelasi nuorempana Holikin veljesten Jirin ja Jaroslavin kanssa. Suchy pelasi 16 kautena Tšekkoslovakian liigassa, hän teki 162 maalia 562 ottelussa joka on puolustajapelaajan tekemä ennätys Tšekkoslovakian liigahistoriassa. Hän on voittanut liigamestaruuden seitsemän kertaa vuosina 1967-72 ja 1974. Hän oli taitava luistelija. Suchý oli joukkueen "neljäs hyökkääjä" loistavalla tekniikalla ja pelikäsityksellä. Puolustuksessa Suchy oli mestari laukauksen peittäjänä hän ei koskaan siirtynyt laukauksen tieltä. Hän loukkaantui usein estäessään laukauksia. 562 liigaottelussa hän teki 162+221=383 tehopistettä.


title: Jan Suchý

text: Suchý pelasi 160 maaottelussa Tšekkoslovakian maajoukkueessa tehden 44 maalia. Suchý oli osallisena onnettomuudessa, jossa hän syylistyi rattijuopumukseen aiheuttaen parin ihmisen kuoleman vuonna 1971. Hänet tuomittiin vankeuteen 18 kuukaudeksi mutta hän vapautui aikaisemmin.


Jan Suchý


title: Paul Gascoigne

text: Paul Gascoigne (s. 27. toukokuuta 1967 Gateshead, Englanti) on englantilainen entinen jalkapalloilija. Hänen pelipaikkansa oli hyökkäävä keskikenttäpelaaja.


title: Paul Gascoigne

text: Hän pelasi uransa aikana pääsarjatasolla Newcastle Unitedissa, Tottenham Hotspurissa, Italissa SS Laziossa, Middlesbrough'ssa, Evertonissa, sekä Skotlannissa Rangersissa Hän pelasi myös Englannin paidassa 57 maaottelua, joissa hän teki kymmenen maalia.


title: Paul Gascoigne

text: Gascoigne oli mukana Englannin joukkueessa, joka pelasi Italian MM-kisoissa 1990 välierissä Länsi-Saksaa vastaan. Hän sai ottelussa varoituksen, mikä tiesi sitä, että hän olisi ollut mahdollisessa loppuottelussa pelikiellossa. Gascoigne purskahti itkuun tajuttuaan asian. Miljoonat englantilaiset näkivät tunteenpurkauksen ja Gascoigne nousi tämän ansiosta suureen kansansuosioon kotimaassaan.


title: Paul Gascoigne

text: Peliuransa jälkeen hän on toiminut valmentajana Algarve Unitedissa Portugalissa sekä konferenssijoukkue Kettering Townissa.


title: Paul Gascoigne

text: Jo peliuransa aikana Gascoigne tunnettiin runsaasta alkoholinkäytöstään, juhlintatavoistaan ja mielenterveysongelmistaan. Alkoholiongelmat ovat jatkuneet myös peliuran jälkeen ja joulukuussa 2008 Gascoignen poika kohautti kertomalla, että hänen isänsä on häviämässä taistelunsa alkoholia vastaan. Sir Bobby Robsonin vuonna 2009 tapahtuneen kuoleman jälkeen Gascoignen alkoholiongelma pahentui entisestään.


title: Paul Gascoigne

text: 1990-luvun alussa Gascoigne teki myös lyhyen uran laulajana, julkaisten kaksi singleä sekä yhden albumin.


title: Paul Gascoigne

text: Lokakuussa 2010 poliisi pidätti Casgoinen huumeiden hallussapidosta. Häntä uhkaa myös vankilatuomio rattijuopumuksesta.


title: Petteri Sihvonen

text: Petteri Sihvonen (s. 30. elokuuta 1968 Isokyrö) on entinen jääkiekkoilija ja jääkiekkovalmentaja, joka toimi "Urheilulehden" jääkiekkoanalyytikkona kymmenen vuotta. Nykyään Sihvonen on vapaa kirjoittaja ja radiotoimittaja Yle Puheella, jossa hän juontaa yhdessä Tommy Lindgrenin kanssa urheiluun keskittyvää keskusteluohjelmaa Lindgren&Sihvonen. Sihvonen aloitti 2017 MTV Sportin toimittajana, jossa hän kirjoittaa juttuja MTV:n nettiin sekä tekee juttuja Tulosruutuun.


title: Petteri Sihvonen

text: Kausina 1989–1993 Sihvonen pelasi KooKoossa ja Reippaassa jääkiekon SM-liigan runkosarjassa 89 ottelua, joissa hän teki kymmenen maalia.


title: Petteri Sihvonen

text: Kaudella 1998–1999 Sihvonen nosti KooKoon valmentajana joukkueen Suomi-sarjasta I-divisioonaan (nykyään Mestis) yhdessä Esa Sirénin (nykyään jääkiekkovalmentaja ja kirjailija) kanssa ja seuraavalla nousukaudella Sihvosen ja Sirénin KooKoo oli I-divisioonassa sijalla viisi.


title: Petteri Sihvonen

text: Kausi 2000–2001 meni kuitenkin KooKoolta Sihvosen johdolla penkin alle. Joukkue oli pudota kauden päätteeksi takaisin Suomi-sarjaan, mutta säilyi kuitenkin Mestiksessä, kun Jokipojilta vapautui paikka sarjaan.


title: Petteri Sihvonen

text: Kaudella 2003–2004 hän valmensi Pelicansia 41:ssä ottelussa, joissa joukkue saavutti kuusi voittoa, kolme tasapeliä ja 32 tappiota jääden sarjassa viimeiseksi.


title: Petteri Sihvonen

text: Sihvonen valmensi HPK:n B-nuorten SM-joukkuetta yhdessä OP Yrjänheikin kanssa. Kaudella 2009–2010 HPK:n B-juniorit saavuttivat SM-sarjassa hopeaa.


title: Petteri Sihvonen

text: Sihvonen valmensi myös kaudet 2013–2016 HPK:n vuonna 2001 syntyneitä junioreita.


title: Petteri Sihvonen

text: Sihvonen on valmistunut Turun yliopistosta filosofian maisteriksi pääaineenaan kotimainen kirjallisuus.


title: Petteri Sihvonen

text: Jääkiekkokaudella 2008–2009 Sihvonen veti Urheilukanavalla jääkiekon keskusteluohjelmaa "SIHVONEN – kaksi sormea pelikirjalla".


title: Petteri Sihvonen

text: Sihvonen toimii kolumnistina "Hämeenlinnan Kaupunkiuutisissa" ja kirjoittaa blogia ahvenanmaalaisen Pafin verkkosivuilla.


title: Francesco Totti

text: Francesco Totti (s. 27. syyskuuta 1976 Rooma) on uransa päättänyt italialainen jalkapalloilija. Hyökkääjänä ja hyökkäävänä keskikenttäpelaajana pelannut Totti edusti Italian pääsarjassa pelaavaa Romaa koko uransa ajan ja oli myös joukkueensa kapteeni.


title: Francesco Totti

text: Totti on Roman kasvatti. Seuran edustusjoukkueessa hän debytoi vuonna 1993. Totti nousi Romassa todellisen seuraikonin asemaan. Hän on seuran historian eniten virallisia otteluita pelannut ja eniten maaleja tehnyt pelaaja. Totti johdatti Roman Italian-mestaruuteen vuonna 2001. Hän saavutti seurassa myös kaksi Italian cupin ja Italian supercupin voittoa. Totti voitti Serie A:n maalikuninkuuden vuonna 2007 tehtyään 26 maalia. Hänet palkittiin tuolloin myös Euroopan Kultaisella kengällä. Totti lopetti uransa kauden 2017 päätteeksi.


title: Francesco Totti

text: Italian maajoukkueessa Totti pelasi 58 ottelua ja teki niissä yhdeksän maalia vuosina 1998–2006. Hän edusti Italiaa MM-kilpailuissa vuosina 2002 ja 2006 sekä EM-kilpailuissa vuosina 2000 ja 2004. Totti saavutti Italian riveissä MM-kultaa vuonna 2006 ja EM-hopeaa vuonna 2000. Hän voitti lisäksi alle 21-vuotiaiden EM-kultaa vuonna 1996.


title: Francesco Totti

text:
Seurajoukkueessa
Maajoukkueessa
Henkilökohtaiset


title: Ján Starší

text: Ján Starší (s. 17. lokakuuta 1933 Sokolče, Tšekkoslovakia) on slovakialainen entinen jääkiekkoilija ja jääkiekkovalmentaja.


title: Ján Starší

text: Hän pelasi jääkiekkoseuroissa Slovan Bratislava ja Sparta Praha.Maaotteluissa 73 ottelua, joissa hän teki 29 maalia.Tšekkoslovakian jääkiekkomaajoukkueen valmentajana 1973-1979, 1985-87


title: Roger Milla

text: Albert Roger Miller eli Roger Milla (s. 20. toukokuuta 1952 Yaoundé) on kamerunilainen entinen jalkapalloilija. Hän oli ensimmäisiä kansainväliseen kuuluisuuteen nousseita afrikkalaisia jalkapalloilijoita.


title: Roger Milla

text: FIFA valitsi Millan Afrikan vuosisadan pelaajaksi ja hän on Pelén valitsemalla 125 parhaan elossa olevan pelaajan FIFA 100 -listalla.


title: Roger Milla

text: Milla aloitti uransa 13-vuotiaana Doualan joukkueessa. Vuonna 1976 hän voitti liigamestaruuden Tonnerre Yaoundéssa. Vuonna 1977 hän siirtyi Ranskaan Valenciennesin joukkueeseen, mutta ei päässyt seurassa vietetyn kahden vuoden aikana edustusjoukkueeseen. Vuonna 1979 hän siirtyi AS Monacoon, mutta istui sielläkin pääosan ajasta penkillä ja kärsi loukkaantumisista. Vuonna 1980 hän voitti joukkueessa Ranskan cupin. Hän oli myös Bastian riveissä, mutta ei sielläkään onnistunut tekemään läpimurtoa, vaikka voittikin toisen kerran peräkkäin Ranskan Cup -mestaruuden. Vuonna 1984 hän siirtyi kakkosdivisioonan Saint-Étienneen, missä pelit sujuivat paremmin. Vuonna 1986 hän siirtyi Montpellier’hen ja sen jälkeen vielä Réunionille, missä voitti paikallisen mestaruuden JS Saint-Pierroisen riveissä. Ranskasta Milla palasi 1990 takaisin Kameruniin Tonnerre Yaoundéen. Hän päätti pelaajauransa pelaamalla Indonesian liigassa 1994–1996.


title: Roger Milla

text: Kamerunin maajoukkuetta Milla edusti kolmissa maailmanmestaruuskilpailuissa, joista ensimmäinen oli 1982. Se oli myös Kamerunin ensiesiintyminen MM-kisoissa. Milla pelasi kaikissa otteluissa, mutta Kamerun jäi turnauksessa alkulohkoon. Hän edusti maataan myös Los Angelesin olympialaisissa 1984 ja useissa Afrikan-mestaruuskilpailuissa, joissa hän oli mukana voittamassa mestaruutta vuosina 1984 ja 1988. Milla lopetti maajoukkueuransa ennen 1990 MM-turnausta, mutta perui lopulta päätöksensä Kamerunin presidentin pyynnöstä. Turnauksessa Kamerun eteni puolivälieriin saakka ja Milla teki neljä maalia sekä valittiin kisojen tähdistöön. Milla edusti Kamerunia vielä vuoden 1994 jalkapallon MM-kilpailuissa 42-vuotiaana ja teki maalin ottelussa Venäjää vastaan. Näin hänestä tuli MM-kisahistorian vanhin pelaaja ja vanhin maalintekijä. Milla on valittu Afrikan parhaaksi jalkapalloilijaksi vuosina 1976 ja 1990. Hän juhli maalejaan aina näyttävästi ja oli muutenkin yleisöä viihdyttävä pelaaja.


title: TrueType

text: TrueType on tietokoneissa käytettävä kirjasinformaatti, jonka alkuperäinen kehittäjä on Apple.


title: TrueType

text: TrueType kehitettiin 1980-luvun loppupuolella Adobe Systemsin PostScript Type 1 -kirjasinten kilpailijaksi. Type 1 -kirjasinmääritys oli alun pitäen suunniteltu korkeatarkkuuksisiin painotöihin. TrueTypen etuna on kehittyneempi vihjeistys, jonka avulla kirjasinten ulkonäköä ja luettavuutta voidaan parantaa matalatarkkuuksisissa ympäristöissä, kuten tietokonenäytöllä. Kirjasimista ei siis tarvitse luoda erillisiä versioita tulostukseen ja näytölle. Type 1 tuki ainoastaan staattisia vihjeitä, mutta TrueType -kirjasimissa vihjeistys tapahtuu virtuaalikoneessa ajettavan ohjelman avulla.


title: TrueType

text: TrueTypen kehitti alun perin Sampo Kaasila, joka työskenteli Applella vuosina 1987–1989.


title: TrueType

text: TrueType-fontit otettiin käyttöön Applen toukokuussa 1991 julkaistussa System 7:ssä. Microsoft lisensioi vuonna 1992 TrueType-formaatin Windows 3.1:een. Sen jälkeen TrueType levisi nopeasti, ja se on nykyisin yleisin näyttökäyttöön tarkoitettu kirjasinformaatti. TrueType-kirjasinten eli fonttien tiedostopääte on .ttf.


title: TrueType

text: Microsoft kehitteli tekniikkaa edelleen TrueType Open -nimellä, koska Apple ei suostunut lisensoimaan sen kehittyneimpiä osia, kuten ligatuurien käsittelyä. Adobe luovutti Microsoftin käyttöön Type 1 -teknologiaa ja sen perusteella TrueTypen seuraajaksi Windows-leirissä kehitetty OpenType julkaistiin 1996.


title: TrueType

text: Avoimen lähdekoodin ohjelmissa käytetään yleisesti alun perin David Turnerin kehittämää FreeType-kirjastoa, joka osaa hyödyntää Type 1, TrueType ja OpenType-fontteja. Aiemmin TrueTypen vihjeistysmenetelmä oli Applen patentoima, joten FreeType 1 käytti pelkästään automaattista vihjeistystä. Kyseiset patentit ovat kuitenkin umpeutuneet, joten FreeType 2 tukee täyttä TrueType -vihjeistystä.


title: Verikosto

text: Verikosto () on loukkausten kostamista loukkaajan koko suvulle. Keskitetyn oikeusjärjestelmän kehittyminen poisti verikoston, mutta sitä esiintyy edelleen.


title: Verikosto

text: Verikosto hylättiin jo noin 700-luvulla eaa. arkaaisen ajan Kreikassa. Sen tilalle otetiin kaupunkivaltion asukkaiden yhdessä organisoimat vastatoimet murhaajaa vastaan: murhaajasta tehtiin saastunut eli henkipatto. Verikosto oli tosin Kreikassa koskenut vain aatelissukujen keskinäisiä suhteita (surmatun suvun velvollisuutena oli surmata verityön tekijä), mutta tästä seurasi helposti tuhoisa veritöiden kierre. Murhaa tarkoittavan "authentēs"-sanan merkityksen muuttuminen osoittaa muutoksen: alun alkaen se tarkoitti oman sukulaisensa murhannutta ja vähitellen myös suvun ulkopuolista, jonka teon vastenmielisyyttä korostettiin tällä tunnepitoisella sanalla. Lopulta sana tarkoitti kenet tahansa murhannutta. Murhaa alettiin pitää rikoksena koko yhteisöä vastaan, ei pelkästään uhrin sukulaisille kuuluvana asiana. Solonin aikana säädettiin kirjoitettu laki, johon rikokset ja rangaistukset oli kirjattu.


title: Risto Kaskilahti

text: Risto Pekka Kaskilahti (s. 29. tammikuuta 1963 Viitasaari) on suomalainen näyttelijä.


title: Risto Kaskilahti

text: Helsingin Kaupunginteatterissa vuodesta 2001 työskennellyt Kaskilahti on suuren yleisön tuttu "Se on siinä" -urheilutietovisailun vakiokilpailijana (Jäsen R), ja hän on myös käsikirjoittanut ohjelmaa. Hän on esiintynyt lisäksi elokuvissa ja televisiosarjoissa.


title: Risto Kaskilahti

text: Vuonna 2005 Kaskilahti sai toisen Telvis-palkintonsa. Hän on harjoitellut hiihtoa maajoukkueen mukana osana "Elixir"-televisio-ohjelmaa. Hän on ollut Nelosen sääpoika. Kaskilahti on esiintynyt lukuisissa näytelmissä, muun muassa "Viivi ja Wagner" (Helsingin Kaupunginteatteri), "Viulunsoittaja katolla" (Samppalinnan kesäteatteri), "Kaunotar ja Hirviö" (Helsingin Kaupunginteatteri), "Väärennetty morsian" (Helsingin Kaupunginteatteri).


title: Risto Kaskilahti

text: Kaskilahti osallistui "Tanssii tähtien kanssa" -ohjelman 7. tuotantokaudelle syksyllä 2012 tanssiparinaan tanssinopettaja Susa Matson. He putosivat 6. pudotuksessa 11. marraskuuta 2012.


title: Risto Kaskilahti

text: Risto Kaskilahti on naimisissa näyttelijä Sari Puumalaisen kanssa. Heillä on kaksi tytärtä, Saara ja Siiri.


title: Wärtsilä

text: Wärtsilä Oyj Abp on suomalainen konepajateollisuutta harjoittava pörssiyhtiö, joka toimittaa laivamoottoreita, -koneistoja ja -laitteistoja sekä öljy-, kaasu- ja monipolttoainemoottoreihin perustuvia voimalaitoksia. Yhtiö on historiansa aikana toiminut myös muun muassa telakka-, paperikone-, lukko-, keramiikka- ja lasiteollisuudessa. Yhtiöllä on Suomessa merkittävää toimintaa Vaasassa, Turussa ja Helsingissä.


title: Wärtsilä

text: Wärtsilän juuret ovat vuonna 1834 Tohmajärven Värtsilän kylään perustetussa sahassa, jonka kiteeläinen teollisuusmies Nils Ludvig Arppe osti vuonna 1836. Sahan rinnalle Arppe rakennutti vuonna 1851 Wärtsilän rautaruukin. Arppen kuoleman jälkeen saha ja rautaruukki siirtyivät hänen perillisilleen ja heidän perustamalleen osakeyhtiölle, jonka nimeksi tuli vuonna 1898 Wärtsilä Aktiebolag. Siitä muodostettiin vuonna 1907 uusi yhtiö nimeltään Ab Wärtsilä Oy.


title: Wärtsilä

text: Wärtsilän taloudelinen tilanne parani erityisesti ensimmäisen maailmansodan aikana Venäjän sotatarviketilausten vuoksi. Vuonna 1916 Wärtsilä rahoittikin voitoillaan kartonkiyritys Hämekoski Oy:n oston. Hämeenkosken nimi muutettiin Karelia Wood Oy:ksi ja tuotantosuunta Venäjän rajan sulkeuduttua muuttui vanerituotannoksi.


title: Wärtsilä

text: Wärtsilän taloudellinen tilanne alkoi huonontua vuonna 1923 johtuen raudan kansainvälinen ylitarjonta horjuttivat yrityksen kannattavuutta. Vuoden 1925 huonon tuloksen julkistuksen jälkeen huhtikuussa 1926 toimitusjohtaja Lars Wilhelm Åberg pyysi eroa tehtävästään.


title: Wärtsilä

text: Vuonna 1926 yrityksen toimitusjohtajaksi nousi diplomi-insinööri Wilhelm Wahlforss. 1930-luvun laman aikaan yritys tuotti raskaita tappioita, mutta Wahlforss onnistui saneeraamaan yrityksen kuntoon. Hän muun muassa neuvotteli henkilökunnan kanssa palkanalennuksista. Wärtsilän yritystoiminnassa alkoi uusi vaihe, kun sen muutamia vuosia aiemmin ostama ja omistama telakka-, paperikone- ja lukkoteollisuuden aloilla toimiva Kone- ja Siltarakennus Oy fuusioitiin Wärtsilään vuonna 1938. Kauppaan sisältyi muun muassa Hietalahden Sulkutelakka Helsingissä ja Crichton-Vulcanin telakka Turussa. Yhtiön nimeksi muutettiin tällöin Wärtsilä-yhtymä O/Y, ja Wahlforss nimitettiin sen pääjohtajaksi. Kyseessä oli 1930-luvun merkittävin yrityskauppa Suomessa. Wahlforssin lisäksi keskeisenä kaupan järjestelijänä toimi Pohjoismaiden Yhdyspankin johtaja Rainer von Fieandt.


title: Wärtsilä

text: Työtekijämäärä yhtymän syntyhetkellä oli 6 055 työntekijää, joista Wärtsilän konepajalla 978, Hämekosken vaneritehtaalla 756, Kotkan telakalla 190, Kone ja Silta-yksikössä Helsingissä 1 681, Hietalahden telakalla Helsingissä 420, Crichton-Vulcanilla Turussa 1 398, vuonna 1936 ostetulla Onkilahden konepajalla Vaasassa 148 ja Pietarsaaressa 484. Yritykset olivat Wärtsilän omistamia osakeyhtiöitä. Pääkonttori siirtyi tässä yhteydessä Värtsilästä Helsinkiin.


title: Wärtsilä

text:
Vuonna 1939 Taalintehtaan teräsvalimon osakekanta siirtyi Wärtsilän omistukseen saksalaisen omistajaryhmän ja pääjohtaja Wilhelm Wahlforsin langon Gustaf Woldemar Wreden myydessä omistuksensa. Näin vuoden 1939 lopulla ennen Talvisotaa Wärtsilä muodostui kaikkiaan yhdeksästä erillisestä konepaja-, telakka- ja metsäteollisuusyrityksestä sijaintipaikkoinaan Värtsilä, Hämekoski, Kotka, Helsinki, Taalintehdas, Turku, Vaasa ja Pietarsaari.
Sotien jälkeen Wärtsilällä oli merkittävä rooli sotakorvausteollisuudessa. Suomen laivanrakennusteollisuus kasvoi kansainvälisesti kilpailukykyiseksi ja merkittäväksi teollisuudenalaksi. Sotakorvausten jälkeen tilauksia saatiin niin Neuvostoliitosta kuin muualtakin maailmasta. Wärtsilä-yhtymästä sotakorvaustuotteiden tuottamiseen osallistuivat mm.
Vuonna 1965 monialakonsernin nimi muutettiin muotoon Oy Wärtsilä Ab. Konserniin kuului telakoiden lisäksi muun muassa Arabian posliinitehdas, Abloy, Nuutajärven lasitehdas, paperikonetehdas Järvenpäässä sekä nousevana alana dieselmoottorien valmistus. Dieseleitä tehtiin Turun telakan yhteydessä sekä Onkilahden Konepajalla Vaasassa.


title: Wärtsilä

text: Toimialajärjestelyitä tehtiin jo 1970-luvun lopulla Wärtsilässä, kun vuonna 1979 sekä Wärtsilän Taalintehtaan että Fiskarsin metallituotanto siirrettiin Ovakon vastuulle. Taalintehtaan päätuote oli rakennusteräs. Taalintehtaan työntekijämäärä oli yhdistymistä ennen pudonnut jo yli 1 150:stä 470:een. Sen jälkeen tapahtui useita fuusioita ja uudellenjärjestelyitä. Vuonna 1985 Ovako, Rautaruukki ja ruotsalainen SKF muodostivat yhteisyrityksen, josta jo vuonna 1987 Taalintehtaan toiminta irrotettiin omaksi yrityksekseen Oy Dalsbruk Ab, johon kuului Taalintehtaan lisäksi entiset Fiskarsin yksiköt Koverhar ja Åminnefors. Vuonna 1994 Taalintehdas ja Koverhar siirtyivät ruotsalaisen Fundian suomaliseen tytäryhtiöön Fundia Dalwire Oy, jotka myytiin vuonna 2010 kansainväliselle FN-Steelille, joka ajautui konkurssiin kesällä 2012. Tämän jälkeen Taalintehtaan tuotannollinen Wärtsilä-taustainen toiminta päättyi. Valssilankaa valmistavilla tehtailla Taalintehtaan ja Koverharin tehtailla oli lopettamishetkellä yhteensä 450 työntekijää. Lisäksi alihankkijoilla oli ollut noin 200 työntekijää tehtaiden huolto- ja palvelutehtävissä. Kaikkiaan 650 työntekijää menetti konkurssissa työpaikkansa.


title: Wärtsilä

text: Helsingissä Sörnäisissä sijainneen Kone- ja Siltarakennuksen teollisuustontilla sijainnut Wärtsilän vanha konepaja siirrettiin vuonna 1970 Järvenpäähän ja se erikoistui paperikoneiden valmistukseen. Vuonna 1969 muodostettiin Tampellan, Valmetin ja Wärtsilän kesken TVW-sopimus, jonka mukaan vastuu paperi- ja kartonkikoneista jaettiin kolmen yrityksen kesken koneiden valmistamien lopputuotteiden perusteella. Wärtsilän vastuulle tulivat hienopaperikoneet. Lisäksi muodostettiin yhteinen TVW-markkinointiorganisaatio.


title: Wärtsilä

text: Wärtsilän paperikoneita Suomessa:


title: Wärtsilä

text: 1980-luvulla telakkateollisuus joutui kannattavuuskriisiin Aasiasta tulleen kilpailun johdosta. Toiminnan tehostamiseksi Valmetin ja Wärtsilän telakat yhdistettiin Wärtsilä Meriteollisuus -nimisen yrityksen alle vuoden 1987 alusta, ja toimitusjohtajaksi nimitettiin saneerajana tunnettu Pekka Laine. Wärtsilä omisti uudesta yhtiöstä 70% ja Valmet 30% vuorineuvos Tor Stolpen tullessa yrityksen hallituksen puheenjohtajaksi.


title: Wärtsilä

text: Samassa yhteydessä paperikoneiden tuotanto siirtyi vastaavasti Valmetin vastuulle eli Wärtsilän Järvenpään yksikkö, joka teki paperinkoneiden jälkikäsittelylaitteita, siirtyi Valmetin tytäryhtiön Valmet Paperikoneet Oy:n osaksi. Samassa yhteydessä Valmet osti muitakin paperi- ja kartonkikoneyhtiöitä mm. suomalaisen Tampellan kartonkikonevalmistuksen. Toimialajärjestelyiden myötä vuonna 1999 Järvenpään toiminta tuli osaksi Valmetin ja Rauman muodostamaa Metso Oyj:tä, joka jakaantui 2013 uudelleen Järvenpään toiminnan jäädessä Metson alaisuuteen. Paperinvalmistuksen hiipuessa Metso lakkautti Järvenpään toiminnan vuonna 2013 ja siirsi toiminnan Jyväskylän Rautpohjan tehtaalle.


title: Wärtsilä

text: Keväällä 1990 Wärtsilä luopui posliininvalmistaja Arabiasta. Sen kuluttajatavaratuotteet siirtyivät Hackmanille kuten myös Wärtsilän 30% -osuus Iittala-Nuutajärvestä. Vuodesta 2003 yritys toimi itsenäisenä nimellä Iittala Oy Ab. Vuonna 2004 se siirtyi toimivan johdon ja ABN AMRO Capitalin hallinnoiman sijoitusrahaston omistukseen. Vuoden 2006 lopussa yritys muutettiin julkiseksi osakeyhtiöksi, ja nimeksi tuli Iittala Group Oyj. Kesäkuussa 2007 Fiskars ilmoitti tehneensä sopimuksen Iittalan osakekannan ostamisesta. Kauppa toteutui elokuun lopussa 2007, ja yrityksen nimeksi vaihtui syyskuussa Iittala Group Oy Ab. Arabian tehdas Arabianrannassa lopetti toimintansa keväällä 2016 posliinituotannon siirtyessä ulkomaille.


title: Wärtsilä

text: Arabian saniteettituotteille, joita Wärtsilä valmisti Tammisaaren tehtaalla, Wärtsilä perusti oman tytäryhtiön IDO Kylpyhuoneet ja myöhemmin pörssinoteeratun tytäryhtiönsä Sanitec. Saksalainen BC Partners osti Sanitechin vuonna 2001, mutta myi velkaantuneen Sanitecin vuonna 2005 ruotsalaiselle pääomasijoittaja EQT:lle. Tämä listautti Sanitecin vuonna 2013 Tukholman pörssiin. Sanitec siirtyi vuoden 2015 alusta sveitsiläisen Geberitin omistukseen, jolloin noin 200 Tammisaaren tehtaan työntekijää siirtyi sveitsiläisyhtiön suomalaisen tytäryhtiön palvelukseen.


title: Wärtsilä

text: Wärtsilän Meriteollisuuden ahdinko kuitenkin jatkui. Raskaimpana taakkana uudessa yrityksessä oli Valmetilta tulleet Neuvostoliitolle toimitettavat 11 arktisen tankkerin tilaus, joiden toimitus oli raskaasti tappiollinen. Lisäksi Suomen valtio oli luopunut telakkatuista. Tilanne huipentui Suomen teollisuushistorian siihen asti suurimpaan konkurssiin 23. lokakuuta 1989. Samalla useat yhtiön alihankkijoina toimineet yhtiöt ajautuivat vaikeuksiin. Toimintaa jatkoi Masa-Yards. Wärtsilä Meriteollisuuden Pernon telakka on nykyisin Meyer Turku Oy:n omistuksessa.


title: Wärtsilä

text: Pieneksi kutistunut emo-Wärtsilä oli lähellä joutua nurkanvaltauksen uhriksi. Tämän torjumiseksi Oy Wärtsilä Ab ja toinen monialayhtiö Oy Lohja Ab sulautettiin vuonna 1990, jolloin syntyneen uuden yhtiön nimeksi otettiin Metra Oy (Metalli ja Rakennus). Nimi Metra saatiin Fiskarsiin kuuluneelta Bronto Skylift Oy:ltä, joka oli hetken aikaa toiminut Metra-nimellä.


title: Wärtsilä

text: Wärtsilä oli Ovako-omistusten myötä mukana Imatran terästehtaassa, joka vuonna 1991 siirtyi Wärtsilän perillisyhtiö Metraan. Vuonna 2005 perustettiin uusi Oy Ovako Ab, jonka omistukseen vuonna 2001 muodostettu uusi Wärtsilä siirsi Imatra Steel Oy:n. Myöhemmin yhtiön nimi Ovako-konsernissa muutettiin muotoon Ovako Imatra Oy Ab. Wärtsilä siirsi omistuksen seuraavana vuonna muiden mukana pääomasijoittajalle.


title: Wärtsilä

text: 1990-luvulla Metra karsi toimialojaan luopumalla muun muassa Lohjalta siirtyneistä rakennusmateriaaliteollisuudesta sekä elektroniikkatehtaasta, josta myöhemmin tuli Elcoteq Oyj sekä Wärtsilältä siirtynneestä lukkoteollisuudesta (Abloy), lasi- (Iittalan ja Nuutajärven tehtaat) ja posliinitehtaista Arabia. Metra keskittyi sen jälkeen merimoottorien ja voimaloiden valmistamiseen ja huoltoon.


title: Wärtsilä

text: Wärtsilän dieselvalmistus oli saanut alkunsa jo 1938 yrityksen ostettua lisenssin Kruppin dieselien valmistukseen. Alussa dieseltoimiala palveli vain omien telakoiden tarpeita. 1960-luvun alussa esiteltiin Wärtsilän ensimmäinen itse suunnittelema dieselmoottori, Wärtsilä Vasa 24. 1980-luvulla Wärtsilä Diesel erotettiin erilliseksi tytäryritykseksi.


title: Wärtsilä

text: Wärtsilä Diesel oli kasvanut voimakkaasti Wärtsilän ja sitä seuranneen Metran ostettua 1990-luvulla lukuisia pieniä dieselvalmistajia (esim. NOHAB, SACM, Stork). Wärtsilä Diesel nousi suurten dieselvalmistajien joukkoon ostettuaan konkurssiin ajautuneen Bremer Vulkanin omistaman puolikkaan New Sulzer Dieselistä (NSD) 1997. Loppuosuus kuului Italian valtion omistamalle telakkayhtiö Fincantierille. NSD oli erikoistunut suuriin, hidaskäyntisiin kaksitahtimoottoreihin, kun taas Wärtsilä Dieselin erikoisalaa olivat keskinopeat nelitahtidieselit. Yritysten fuusioiduttua sai alkunsa Wärtsilä NSD. Vuosina 1995–2000 Wärtsilä valmisti nopeakäyntisiä dieselmoottoreita yhdessä yhdysvaltalaisen Cumminsin kanssa. Yhteisyrityksen nimi oli Cummins-Wärtsilä.


title: Wärtsilä

text: 1990-luvun lopussa ja 2000-luvun alussa Metra myi pois loputkin Abloyn ja Sanitecin (entiset Arabian kylpyhuoneposliinit) osakkeensa ja osti Fincantierin osuuden Wärtsilä NSD:stä. Vuonna 2000 Metra muutti nimensä takaisin Wärtsiläksi ja Wärtsilä NSD yhdistettiin emokonserniin. Wärtsilä osti muun muassa potkureita valmistaman Lipsin sekä useita laivojen ja voimalaitosten huoltoon erikoistuneita yrityksiä. Työntekijöitä uudessa Wärtsilä Oyj:ssä oli vuonna 2000 kaikkiaan 10 715, joista ulkomailla työskenteli 2/3:aa.


title: Wärtsilä

text: Wärtsilästä kehittyi järjestelmätoimittaja, joka kykeni toimittamaan täydellisiä voimanlähde- ja propulsiopaketteja laivoihin sekä voimalaitoksia avaimet käteen -toimituksina. Wärtsilä kykenee tarjoamaan myös kattavan huoltoverkoston tuotteilleen koko niiden elinkaaren ajaksi. 2000-luvun alussa Wärtsilä on panostanut myös bioenergiaan ja polttokennotekniikkaan.


title: Wärtsilä

text: Wärtsilän työntekijöiden määrä oli vuoden 2018 lopussa hieman yli 18 000, joista Suomessa Wärtsilä Finland Oy:n palveluksessa työskenteli noin 3 600. Suomen yksiköistä Vaasa on suurin ja samalla suurin Vaasan yksityinen työllistäjä. Vaasassa työskentelee nyt lähes 3 000, Helsingissä Suomen yksikön pääpaikassa noin 500 ja Turussa noin 400. Wärtsilällä oli telakkatoiminnan myynnin jälkeen Turussa 680 työllistänyt dieselmoottoritehdas, joka lopetettiin vuonna 2004 toiminnan siirtyessä Italian Triesteen.


title: Wärtsilä

text: Jaakko Eskola aloitti Wärtsilän konsernijohtajana marraskuussa 2015 Björn Rosengrenin siirryttyä ruotsalaisen Sandvikin toimitusjohtajaksi.Wärtsilä on toimittanut voimalaitoksia ja laivateknologiaa 165 maahan, yhteenlasketun voimantuotantokapasiteetin ollessa 43 gigawattia. Yhtiön suurimmat tuotantoyksiköt ovat Vaasassa ja Triestessä Italiassa. Sveitsin Winterthurissa Wärtsilällä on tuoteyhtiö ja tutkimus- ja tuotekehitysyksikkö. Aasian merkitys markkina-alueena kasvaa jatkuvasti ja tuotantoa on laajennettu muun muassa Kiinassa, Intiassa ja Koreassa. Mittavan huoltoverkoston myötä Wärtsilällä on yli 170 toimipistettä noin 70 maassa.


title: Wärtsilä

text: Wärtsilän holdingyhtiö Bermudalla omistaa konsernin eteläamerikkalaisia tytäryhtiöitä. Yhtiön tulos raportoidaan ja verotetaan Suomessa omistajansa tulona. Lisäksi Wärtsilällä on lukuisia tytäryhtiöitä Caymansaarilla ja muualla Karibialla muun muassa huoltopalveluiden tuottamiseksi, sekä Guernsey-saarelle rekisteröity jälleenvakuutusyhtiö. Wärtsilän mukaan veroparatiiseiksi lukeutuviin maihin rekisteröidyt yhtiöt keskittävät ja helpottavat kirjanpitoa ja laskentaa. Wärtsilä toimittaa varaosia vapaakauppa-alueiden kautta off shore -laivoille.


title: Wärtsilä

text: Wärtsilän osakkeista noin puolet on ulkomaisten ja hallintarekisteröityjen omistajien omistuksessa ja neljäsosa kotitalouksilla. Wärtsilä julkaisee säännöllisesti liiketoimintakohtaiset luvut sekä konserniluvut, mutta ei erittele maakohtaisia tunnuslukuja.


title: Wärtsilä

text: Wärtsilän tuotevalikoimaan kuuluvat nykyään meripuolella diesel-, kaasu- ja kaksoispolttoainemoottorit, laivojen voimansiirtojärjestelmät (alennusvaihteet ja potkurijärjestelmät) sekä huoltopalvelut. Maapuolelle Wärtsilä valmistaa diesel-, kaasu- ja kaksoispolttoainemoottoreita sekä biopolttoainevoimaloita sähkön ja lämmön tuotantoon. Voimaloita toimitetaan myös kokonaistoimituksina, jolloin Wärtsilä hoitaa koko voimalaitoksen pystytyksen. Lisäksi Wärtsilä tarjoaa huoltopalveluja.


title: Wärtsilä

text: Wärtsilän valmistamien moottorien sylinterihalkaisijat ovat välillä 20-96 cm. Wärtsilä valmistaa nelitahtisia rivi- ja V-moottoreita sekä teettää lisenssivalmistajilla kaksitahtisia rivimoottoreita. Kaksitahtimoottorit valmistetaan Sulzer-merkillä. Nelitahtiset, keskinopeat moottorit ovat yrityksen päätuote. Hidaskäyntisten, kaksitahtisten moottorien valmistajana Wärtsilä on kolmen suurimman joukossa. Kaikki kaksitahtimoottorit on suunniteltu toimimaan raskaalla dieselöljyllä. Moottoreiden sylinteriluvut ovat välillä 4-20. Tehokkain moottori on 14-sylinterinen 2-tahtidiesel, jonka sylinterit on sijoitettu riviin. Se painaa noin 2300 tonnia pelkän kampiakselin painaessa 300 tonnia. Jokaisen sylinterin tilavuus on 1820 litraa, ja jokainen tuottaa 7780 hevosvoimaa. Näin tehokkain versio tuottaa yhteensä 108 920 hp/102 rpm, 25 480 litran tilavuudella. Maksimivääntö, 5 608 312 lb/ft, saavutetaan samalla kierrosalueella.


title: Wärtsilä

text: Wärtsilän raskaalla polttoöljyllä toimivat nelitahtiset moottorit on esitelty alla mallikohtaisesti mukaan lukien muutamia sylinterikonfiguraatioita. Sylinterikonfiguraation ensimmäinen numero tarkoittaa sylinterien määrää, L-kirjain rivimoottoria (vanhemmissa versioissa R) ja V-kirjain V-moottoria. Jälkimmäinen lukema tarkoittaa sylinterin halkaisijaa senttimetreissä ja sen perässä oleva kirjain on teholuokan tunnus, joka on käytössä ainoastaan merimoottoreissa; voimalaitosmoottoreissa sitä ei ole.


title: Wärtsilä

text: "Esimerkki:" 12V46C tarkoittaa että moottori on 12-sylinterinen V-moottori, jonka sylinterin halkaisija on 46 cm, ja sylinteriteho 975 kW.Wärtsilä valmistaa kaasukäyttöisiä moottoreita, joiden perusrakenne pohjautuu raskaalla polttoöljyllä käyviin moottoreihin. Mallinumerointi noudattelee samaa logiikkaa kuin edellä olevissa dieselmoottoreissakin, mutta kaasukäyttöisyys ilmaistaan seuraavilla kirjainyhdistelmillä.


title: Wärtsilä

text: SG-mallit ovat kipinäsytytteisiä, eli niissä on sytytystulpat. DF-malleissa kaasun syttyminen hoidetaan sylinteriin ruiskutettavalla pilottipolttoaineella. DF-mallia (Dual Fuel) voidaan ajaa myös pelkällä polttoöljyllä. Polttoaineen vaihdon voi tehdä myös moottorin ollessa kuormitettuna. DF:n edeltäjä GD-malli edustaa kaasumoottorien vanhempaa sukupolvea, jossa kaasua jouduttiin paineistamaan ennen sylinteriin suihkuttamista ja joka siksi vaatii toimiakseen kalliin ja rikkoutumisherkän lisälaitteiston.


title: Wärtsilä

text: Wärtsilän nelitahtiset kaasu- ja monipolttoainemoottorit on esitelty alla mallikohtaisesti mukaan lukien muutamia sylinterikonfiguraatioita.


title: Wärtsilä

text: -Wärtsilä 20 DF 6L20DF, 8L20DF, 9L20DFEdellä mainittujen mallien lisäksi Wärtsilän Ruotsin toimipisteessä Trollhättanissa uudelleenkunnostetaan vanhoista, takaisin ostetuista NOHAB 25 -dieselmoottoreista kaasukäyttöisiä Wärtsilä 25SG -moottoreita.


title: Tuomio & Kone

text: Tuomio & Kone on espoolainen hiphop-duo Olarista. Miehet tunnetaan myös nimillä Legis ja Konan, sekä "Melaveikot" -yhtyeen singlellä muun muassa nimillä Burt Pakarat ja Antti Deodor.


title: Tuomio & Kone

text: Ensi kerran duoa kuultiin vuonna 2000 ilmestyneellä "", jossa Tuomio ja Kone vierailivat useammalla kappaleella. Vuonna 2003 ilmestyi kaksikon ensimmäinen omakustannelevy, nimeltään yksinkertaisesti "Tuomio & Kone". Nyttemmin jo loppuunmyyty julkaisu nousi varsinaiseksi underground -klassikoksi ja sen nykyinen myyntihinta on usein moninkertainen alkuperäiseen nähden.


title: Tuomio & Kone

text: Samana vuonna ilmestyi Kehäketun kanssa "Melaveikot"-nimellä tehty single "Vehkeet levällään/ Pepputemppu". Kaksikko on myös tehnyt paljon vierailuja muiden artistien levyillä.


title: Tuomio & Kone

text: Nykyisin Tuomio ja Kone muodostavat yhdessä Setä Koposen kanssa Reilukerho-nimisen kokoonpanon. Reilukerhon esikoisalbumi ilmestyi kesällä 2007.


title: Tuomio & Kone

text: Kaksikolta ilmestyi uusi albumi syksyllä 2015 nimellä "Tuomio & Kone Rokkaa", 3rd Rail Musicin julkaisemana.


title: Albacete

text: Albacete on samannimisen maakunnan pääkaupunki Kastilia-La Manchan itsehallintoalueella kaakkoisessa Espanjassa. Vuonna 2015 kaupungissa oli noin 170 000 asukasta, ja se on täten väkiluvultaan itsehallintoalueen suurin kaupunki.


title: Albacete

text: Kaupungin nykyinen nimi tulee sen vanhasta arabiankielisestä, tasankoa tarkoittavasta nimestä "al-Basit", jonka sille antoivat maurit. Espanjan sisällissodan aikana Albacetessä sijaitsi niin sanottujen Kansainvälisten prikaatien tukikohta.


title: Albacete

text: Albaceten nähtävyyksiin kuuluu muun muassa 1500-luvun alun barokkityylinen San Juan Bautistan katedraali. Katedraalissa on tehty muutostöitä, jotka on saatettu loppuun viime vuosina. Albaceten maakuntamuseossa (Museo de Albacete tai Museo Arqueológico de Albacete) on kolme osastoa: arkeologinen, taide ja etnologinen. Kaupunki on tunnettu myös teräaseteollisuudestaan. Albacetessa valmistetaan Airbus-helikoptereita.


title: Albacete

text: Kaupungista on kotoisin vuonna 1940 perustettu jalkapalloseura Albacete Balompié, joka pelaa Espanjan toiseksi korkeimmalla tasolla Segunda Divisiónissa. Seuran kotistadionina toimii 17 300-paikkainen Estadio Carlos Belmonte.


title: Kitosaani

text:
Kitosaani on biopolymeeri, jota tuotetaan deasetyloimalla äyriäisten kuoresta saatavaa kitiiniä. Kitosaani liukenee happamiin vesiliuoksiin. Kitosaanista ja sen johdoksista on kehitteillä apuaineita lääke- ja elintarviketeollisuuteen. Kitosaanin merkittävä biologinen ominaisuus on myös sen antimikrobinen vaikutus. Kitosaania käytetään kotiviinin kirkastusaineena.
Kitosaanin väitetään toimivan suolistossa rasvasiepparina, joka sitoo itseensä rasvaa.
Vaikutus painoon on kuitenkin tutkimusten mukaan lumelääkkeen luokkaa.


title: Kitosaani

text: Kitosaanin avulla uskotaan voitavan korjata myös autojen naarmuja.


title: Kitosaani

text: Kitosaanin kemiallinen kaava on (CHON) ja CAS-numero 9012-76-4.


title: Valeri Minkenen

text: Valeri Minkenen (s. 9. huhtikuuta 1989 Leningrad, Venäjän SFNT, Neuvostoliitto) on suomalainen jalkapalloilija, joka edustaa Kakkosessa pelaavaa Klubi 04:sta. Hän on pelipaikaltaan keskikenttäpelaaja. Minkenen on syntyjään inkeriläisten jälkeläisiä, joille 1990-luvun alussa annettiin mahdollisuus muuttaa Suomeen ja saada Suomen kansalaisuus.


title: Valeri Minkenen

text: Suomen pääsarjatasolla Minkenen on edustanut AC Oulua, jossa hän oli lainasopimuksella kasvattajaseurastaan Helsingin Jalkapalloklubista kaudella 2007, sekä kahdella seuraavalla kaudella, 2008 ja 2009, Valkeakosken Hakaa.


title: Valeri Minkenen

text: Kaudeksi 2010 Minkenen siirtyi Viroon pääsarjajoukkue FC Floraan, jossa voitti Viron mestaruuden 2010 ja 2011 sekä pronssia 2012., Kaikkiaan hän pelasi Viron pääsarjassa, Meisterliigassa, 96 ottelua ja teki 25 maalia. Minkenenin lähtöön oli syynä Floran talousvaikeudet. Vahvana vaihtoehtona syksyllä 2012 oli Itävallan toiseksi korkein sarjataso.


title: Valeri Minkenen

text: Suomeen palattuaan keväällä 2013 Minkenen siirtyi Ykkösessä pelanneen FC KooTeePeen riveihin. Seuraavalla kaudella hän jatkoi Veikkausliigassa, kun siirtyi Myllykosken Pallon riveihin. Syksyllä 2014 hän siirtyi edelleen talousvaikeuksiin ajatuneesta MyPasta Ykkösessä nousua tavoittelevaan FC KTP:hen. FC KTP onnistuikin nousussa, ja näin Minkenen pelasi Veikkausliigaa kaudella 2015 FC KTPssä ja edelleen sen pudottua Ykköseen. Kaikkiaan Minkenen on pelannut Veikkausliigassa yhteensä 77 ottelua ja tehnyt viisi maalia. Kaudella 2017 Minkenen palasi takaisin kasvattajaseuraansa eli HJK:n Kakkosessa pelanneeseen farmijoukkueeseen Klubi 04:een. Kausi oli onnistunut, sillä seura nousi Ykköseen, ja Minkenenillä oli merkittävä rooli joukkueen menestyksessä.


title: Valeri Minkenen

text: Hän on pelannut Suomen nuorten maajoukkueissa ja on toiminut alle 17-vuotiaiden maajoukkueen kapteenina.


title: Françoise Mbango Etone

text: Françoise Mbango Etone (s. 14. huhtikuuta 1976 Yaounde) on kamerunilaissyntyinen kolmiloikkaaja ja pituushyppääjä sekä kaksinkertainen olympiavoittaja. Urallaan hän on edustanut Kamerunia ja vuodesta 2010 lähtien Ranskaa.


title: Françoise Mbango Etone

text: Mbango voitti kolmiloikan olympiakultaa Ateenassa 2004 hyppäämällä toisella kierroksella uuden Afrikan ennätyksen 15,30 parantaen samalla omaa ennätystään 25 sentillä. Hän hyppäsi saman tuloksen viimeisellä kierroksella ja kaikkiaan viisi kertaa yli 15 metrin.


title: Françoise Mbango Etone

text: Ennen Ateenaa Françoise Mbango Etone oli voittanut kultaa Afrikan kisojen kolmiloikassa 1999 sekä Afrikan-mestaruuden pituushypyssä ja kolmiloikassa Radésissa 2002. Afrikan-mestaruuskilpailuissa hän oli saanut kolmiloikassa lisäksi pronssia 1996 sekä hopeaa 1998 ja 2000. Hän oli saavuttanut useita muitakin arvokisahopeamitaleja: kolmiloikassa vuosina 1998 ja 2002 Kansainyhteisön kisoissa, 2001 MM-kisoissa, 2003 MM-kisoissa ja 2003 yleisurheilun sisäratojen MM-kilpailuissa sekä pituushypyssä Afrikan kisoissa 1999. Lisäksi hän voitti kolmiloikkakilpailun maailmancupissa 2002 ja oli kolmas GP-finaalissa 2001. vuonna 2003 hän oli kolmas, mutta voitti . Sydneyn olympialaisissa 2000 hän oli kolmiloikassa kymmenes ja Budapestin sisäratojen MM-kilpailuissa 2004 kuudes.


title: Françoise Mbango Etone

text: Françoise Mbango Etone on ensimmäinen kamerunilainen yleisurheilija, joka on voittanut mitalin Kansainyhteisön kisoissa, MM-kisoissa ja olympialaisissa.


title: Françoise Mbango Etone

text: Syyskuussa 2007 Kamerunin yleisurheiluliitto asetti Mbango Etonen määräämättömäksi ajaksi kilpailukieltoon, koska hän ei osallistunut Afrikan mestaruuskilpailuihin heinäkuussa 2007. Hän palasi kilpakentille vuonna 2008 ja voitti Afrikan-mestaruuden kolmiloikassa. Hän pääsi myös puolustamaan olympiakultaansa Pekingiin. Mbango Etone voittikin kultaa uudella olympiaennätystuloksella 15,39. Hopeamitalisti Tatjana Lebedeva hävisi kamerunilaiselle seitsemän senttimetriä.


title: Françoise Mbango Etone

text: Vuonna 2010 Mbango Etone sai Ranskan kansalaisuuden. Huhtikuusta 2012 lähtien hän on saanut edustaa Ranskaa arvokilpailuissa.


title: Salcomp

text: Salcomp Oyj on suomalainen elektroniikkayritys ja maailman suurin matkapuhelinten laturien valmistaja. Yhtiön pääkonttori ja osa tuotekehitystoiminnoista sijaitsevat Salossa, mutta tuotanto sijaitsee kokonaisuudessaan Kiinassa, Brasiliassa ja Intiassa. Salcompilla on lisäksi tuotekehitystä ja toimistoja Yhdysvalloissa, Brasiliassa, Taiwanissa, Etelä-Koreassa, Hongkongissa sekä Japanissa. Yhtiön liikevaihto oli tilivuonna 2017 noin 620 miljoonaa euroa ja henkilöstöä sillä oli noin 16 000. Yrityksen omistaa kokonaisuudessaan ruotsalainen sijoitusyhtiö Nordstjernan sekä ruotsalainen eläkerahasto AP6.


title: Salcomp

text:
Salcompin juuret ovat Uuteenkaupunkiin vuonna 1973 perustetussa tv-komponenttitehtaassa, Salcomp Oy:ssä. Salcomp oli perustettaessa Saloran tytäryhtiö.
Yhtiön varsinaisen liiketoiminnan historian katsotaan alkaneen aluepoliittisten tukien vuoksi vuonna 1975 Kemijärvelle perustetusta televisio-viritintehtaasta.
Virtalähteiden valmistuksen Salcomp aloitti vuonna 1982. Nokian ostettua Saloran virtalähteiden merkitys yrityksessä kasvoi, kunnes vuonna 1995 Salcomp alkoi keskittyä vain latureiden valmistukseen. Nokia omisti Salcompin vuodesta 1983 vuoteen 1999.


title: Salcomp

text: Yritys oli maailman johtavia hakkuriteholähteiden valmistajia. Matkapuhelinten virrankulutuksen pienetessä puhelinten latureissa siirryttiin halvempiin rautasydänmuuntajiin, jonka seurauksena Salcompkin joutui sopeutumaan muutoksiin markkinoilla.


title: Salcomp

text:
Yritys tuli laajemmin tunnetuksi irtisanomisuutisointien myötä sen lopetettua vuonna 2004 Kemijärven tehtaansa ja siirrettyään tuotantonsa Kiinaan. Vuoden 2006 maaliskuussa yhtiö listautui Helsingin Pörssiin ja kotipaikaksi tuli Salo.
Vuoden 2011 maaliskuussa ruotsalaisen sijoitusyhtiö Nordstjernanin omistusosuus nousi yli 90 prosentin ja Nordstjernan ilmoitti vetävänsä Salcompin pois Helsingin pörssistä.


title: Nevan piiri

text: Nevan piiri () on yksi Pietarin 18 hallintopiiristä. Se sijaitsee kaupungin ydinkeskustan kaakkoispuolella. Neva virtaa piirin läpi kaakosta luoteeseen.


title: Nevan piiri

text: Piirin pinta-ala on noin 62 neliökilometriä ja asukasluku 440 000.


title: Nevan piiri

text: Nevan piirissä Jaroslavlin alueelta Koiviston öljyterminaaliin saapuva Itämeren öljyputki (BPS-1) alittaa Nevan, ja piirissä on yksi putken pumppausasemista.


title: Nevan piiri

text: Nevan piiri jakautuu yhdeksään kunnallishallintoalueeseen, jotka ovat asemaltaan Pietarin keskustan kaupunginosia. Kunnallishallintoalueet ovat


title: Yhdistetyn maailmancup 2005–2006

text:
Yhdistetyn maailmancupin kaudella 2005–2006
järjestettiin 21 osakilpailua. Hannu Manninen voitti cupin kolmatta kertaa peräkkäin näytöstyyliin. Hän voitti kauden aikana 12 osakilpailua. Kauden aikana hän myös 7 peräkkäistä kilpailua. Molemmat näistä ovat edelleen voimassa olevia ennätyksiä.


title: New York Rangers

text: New York Rangers on yhdysvaltalainen NHL:ssä pelaava jääkiekkoseura, joka on kotoisin New Yorkin kaupungista. Joukkue liittyi NHL-liigaan kaudella 1926–1927 ja se on yksi niin sanotuista Original Six -joukkueista. Joukkue on voittanut Stanley Cupin neljä kertaa: vuosina 1928, 1933, 1940 ja 1994.


title: New York Rangers

text: New York Rangers pelaa kotiottelunsa Madison Square Gardenissa.


title: New York Rangers

text: Tex Rickard perusti New York Rangersin vuonna 1926. Joukkueen nimi tuli newyorkilaisen lehdistön joukkueelle antamasta lempinimestä "Tex's Rangers", joka oli Tex Rickardin nimestä ja Texas Rangersista johdettu sanaleikki. Joukkueen ensimmäinen kotiareena oli Madison Square Garden, jolla ei nimestään huolimatta ollut mitään tekemistä nykyisen Madison Square Gardenin kanssa.


title: New York Rangers

text: New York Rangers voitti ensimmäisen Stanley Cupin jo toisella kaudellaan (1927–28) voitettuaan finaaliotteluissa Montreal Maroonsin. Tämä oli ensimmäinen kerta, kun yhdysvaltalainen joukkue onnistui voittamaan Stanley Cupin. New York Rangers voitti Stanley Cupin uudelleen vuosina 1933 ja 1940.


title: New York Rangers

text: New York Rangersin otteet huononivat 1940-luvulla ja joukkue jäi useina vuosina koko liigan viimeiseksi. Se kuitenkin pääsi Stanley Cup - finaaleihin vuonna 1950, jossa se kuitenkin hävisi sarjan Detroit Red Wingsille. Rangers alkoi pärjäämään paremmin taas 1960-luvun lopulla. Vuonna 1968 joukkue otti käyttöön uuden Madison Square Gardenin, joka on yhä käytössä. Kausilla 1971–72 ja 1978–79 Rangers pääsi Stanley Cup -finaaleihin asti, mutta hävisi finaalit ensin Boston Bruinsille ja sitten Montreal Canadiensille.


title: New York Rangers

text: New York Rangers voitti historiansa toistaiseksi viimeisen Stanley Cupin kaudella 1993–94, kun se löi Vancouver Canucksin finaalisarjassa otteluvoitoin 4–3. Joukkueen tähtiin kuuluivat tuolloin muun muassa hyökkääjät Mark Messier ja Adam Graves, puolustaja Brian Leetch ja maalivahti Mike Richter. Seuraavina kausina Rangers hankki riveihinsä useita huippunimiä (muun muassa Wayne Gretzkyn), mutta tästä huolimatta joukkue ei kyennyt enää toistamaan kauden 1993–94 menestystä.


title: New York Rangers

text:
Yli kahdenkymmenen vuoden tauon jälkeen New York Rangers pääsi Stanley Cup -finaaleihin jälleen kaudella 2013–14. Rangers kuitenkin hävisi finaalisarjan Los Angeles Kingsille.
"(Tilanne 16. marraskuuta 2018)"


title: New York Rangers

text:
Lähde
Lähde


title: Lasse Oksanen

text: Lasse Kalevi Oksanen (s. 7. joulukuuta 1942 Tampere) on suomalainen uransa päättänyt jääkiekkohyökkääjä. Hän on nykyään Tampereen puolesta ry:n kaupunginvaltuutettuna Tampereella.


title: Lasse Oksanen

text: Oksanen oli yksi Suomen parhaista jääkiekkoilijoista 1960-luvun loppu- ja 1970-luvun alkupuoliskolla. Hänen uransa kesti vuodesta 1960 vuoteen 1982. Tampereen Ilvestä Suomessa edustanut Oksanen on valittu muun muassa ennätykselliset yhdeksän kertaa SM-sarjan All Stars -kentälliseen. Oksanen muodosti yhdessä Reijo Hakasen ja Jorma Peltosen kanssa Ilveksen maineikkaimman ketjun. Oksanen voitti Ilveksessä yhteensä kolme Suomen-mestaruutta ja 12 mitalia. Pisteitä hän teki pelaamissaan 477 ottelussa 498 (268+230).


title: Lasse Oksanen

text: Oksanen pelasi urallaan myös Italiassa HC Val Gardenan ja Asiagon joukkueessa. Sieltä jäi muistoksi yksi Italian-mestaruus ja yksi hopea.


title: Lasse Oksanen

text: Maajoukkueessa Oksanen pitää ja piti pitkään monia kansallisia ennätyksiä hallussaan, vaikka pelasi viimeisen maaottelunsa vuonna 1977. Hän on edelleen kaikkien aikojen eniten maaottelumaaleja tehnyt suomalaiskiekkoilija (101 maalia). Hänen hallussaan oli pitkään maaotteluennätys (282 peliä), kunnes niin ikään Ilveksen ikoni Raimo Helminen nousi ohi. Maaotteluiden pistetilastoissa Oksasen ohi ovat menneet Helmisen lisäksi Mika Nieminen ja Ville Peltonen. Oksanen pelasi MM-kisoissa 117 peliä, mikä oikeuttaa maailmantilastossakin jaetulle toiselle sijalle Jiří Holíkin jälkeen. Yhteensä Oksanen teki 282 maaottelussaan tehot 101+58. Hän edusti Suomea 11 kertaa MM-kisoissa ja kolme kertaa olympialaisissa.


title: Lasse Oksanen

text: IIHF on valinnut Oksasen kansainväliseen kuuluisuuksien International Hockey Hall of Fame galleriaan. Ilves on jäädyttänyt hänen pelinumeronsa 14. SM-liiga jakaa vuosittain Lasse Oksanen -palkintoa, joka myönnetään runkosarjan parhaalle pelaajalle.


title: Mara Mäntyniemi

text: Martti "Mara" Mäntyniemi on Kuusamossa syntynyt, nykyisin Oulussa asuva suomalaisen hard rock -yhtye Zero Ninen kitaristi. Hän on soittanut Zero Ninessa koko yhtyeen uran ajan.


title: Mara Mäntyniemi

text: Mäntyniemi on tehnyt myös omaa nimeään kantavan sooloalbumin, joka on julkaistu ainakin vinyylinä. Hän opettaa myös kitaransoittoa Oulun seudulla.


title: Mara Mäntyniemi

text: Kappaleet:


title: Selkäydin

text: Selkäydin () on keskushermostoon kuuluva osa, joka sijaitsee selkäydinkanavassa. Sen tehtävänä on ohjata aivoista saapuvia hermoimpulsseja kohti kohde-elimiä ja päinvastoin. Selkäydin on selkärangan sisällä kuin suojatussa putkessa. Jokaisen nikamaparin välistä lähtee hermoja selkäytimestä eri puolille kehoa.


title: Selkäydin

text: Selkäytimen poikkileikkauksessa harmaa aine muistuttaa perhosen siipiä. Perhosensiipikuvion etu- ja takakärkiä kutsutaan ”etusarveksi” ja ”takasarveksi”; kyseessä on pitkulaisen harmaan aineen etupylvään ja takapylvään poikkileikkaus. Harmaan aineen ympärille on järjestynyt nousevia (aistiradat) ja laskevia (liikeradat) hermoratoja valkeaksi aineeksi.


title: Selkäydin

text: Selkäytimen alaosassa on ulostamisen, virtsaamisen ja seksuaalitoimintojen säätelyalueet.


title: Selkäydin

text: Selkäytimen etupylväässä on motoristen eli liikettä tuottavien neuronien soomat. Takapylväs on muodostunut sensoristen eli aistimuksia välittävien neuronien soomista, jotka ovat synaptisessa yhteydessä selkäytimen ulkopuolella sijaitseviin takajuuren tuntohermosyihin. Näiden tuntohermosyiden sooma sijaitsee puolestaan takajuuren hermosolmussa eli spinaaligangliossa.


title: Selkäydin

text: Valkean aineen hermojuosteet (radat, ) oheisessa poikkileikkauskuvassa:


title: Maija-Riitta Ollila

text: Maija-Riitta Ollila on suomalainen filosofi ja valtiotieteen tohtori. Hän on toiminut filosofian opettajana muun muassa Helsingin yliopistossa, Turun kauppakorkeakoulussa ja Aalto-yliopiston kauppakorkeakoulussa.


title: Maija-Riitta Ollila

text: Ollila väitteli vuonna 1993 aiheesta "The ethics of rendezvous: morality, virtues and love" (julk. Philosophical Society of Finland).


title: Maija-Riitta Ollila

text: Kouluttajana sekä luennoitsijana toimiva Ollila on herättänyt huomiota näkemyksillään työelämästä sekä ihmisten arjesta. Ollila on perehtynyt Spinozan etiikkaan ja on julkaissut useita yhteiskuntaa käsitteleviä filosofisia teoksia.


title: Maija-Riitta Ollila

text: Ollila työskentelee omassa yrityksessään Pro Sophia Oy Espoossa ja on julkaissut neljä yhteiskunnallista teosta. Hänet valittiin Speakersforumin Vuoden Puhujaksi 2009.


title: Maija-Riitta Ollila

text: Ollila on naimisissa kansantaloustieteen professori Matti Tuomalan kanssa.Kirjoittajana teoksessa:


title: Vetluga (joki)

text: Vetluga (, mariksi Вӱтла, "Vütla") on Volgan sivujoki Venäjällä. Se laskee pohjoisesta Volgaan (Tšeboksaryn tekojärveen). Sen pituus on sen 889 kilometriä, ja se kulkee Marin tasavallassa, Novgorodin, Kirovin ja Kostroman alueilla.


title: Vetluga (joki)

text: Vetluga on purjehduskelpoinen 700 kilometrin matkalla, ja lähellä sen suuta sijaitsee Kozmodemjanskin kaupunki.


title: Raimo Sepponen

text: Raimo Sepponen (s. 1. tammikuuta 1936 Kuopion mlk) on suomalainen entinen jääkiekkomaalivahti ja -erotuomari.


title: Raimo Sepponen

text: Sepponen pelasi SM-sarjassa maalivahtina 87 ottelua kausina 1957–64 edustaen KalPaa, HIFK:ta ja Warkauden Urheilijoita. Hän pääsi edustamaan myös maajoukkuetta 11 kertaa.


title: Raimo Sepponen

text: Suuremmat saavutukset Sepposella on kuitenkin erotuomarina. Hän on tuominnut 360 SM-sarjan ja -liigan peliä. Sepponen on viheltänyt myös 89 A-maaottelua. Hän on toiminut Suomen Jääkiekkoliiton tuomarikouluttajana ja otteluvalvojana.


title: Raimo Sepponen

text: Sepponen on valittu Suomen Jääkiekkoleijonaksi numero 54.


title: Raimo Sepponen

text: Kansainvälinen erotuomari 1971-1982. Erotuomarina viidet A-MM-kisat,1976 Innsbruckin Ol.,Kanada-cup 1976, B-D-sarjan ja juniorien MM-kisoja,IIHF:n ertuomarikomitean jäsen kaksi kautta. IIHF:n erotuomaritarkkailija 1990 -luvulle asti.


title: Rakennus

text: Rakennus on erillinen, kiinteä, omalla sisäänkäynnillä varustettu rakennelma, joka sisältää katettua, yleensä seinien erottamaa tilaa.


title: Rakennus

text: Rakennusta vähäisempää rakentamisen tulosta nimitetään yleensä rakennelmaksi. Oikeudellisessa merkityksessä myös rakennelmat voidaan rinnastaa rakennuksiin.


title: Rakennus

text: Vanhimmat rakennukset Suomessa olivat ilmeisesti kotia. Kuitenkin jo kivikaudella Suomessa on tehty myös isokokoisia rakennuksia hirsisalvostekniikan avulla. Seinät oli osittain tuettu maa-aineksella, tai osittain kaivettu maan sisään. Yleensä rakennus oli pieni, mutta ne saattoivat olla jopa kymmeniä metrejä pitkiä, rivitalomaisia usean perheen, tai yhden sukuklaanin asumuksia. Hirsisalvostekniikan perinne on väliin kuitenkin katkennut, jonka vuoksi siirryttiin käyttämään kotaa, ja myös uutta tulokasta "majaa". Uudelleen hirsitalot tulivat käyttöön metallikausilla. Talon uuden tulemisen jälkeen majaa on käytetty enää tilapäisasumuksena, ja kotaa puolestaan keittopaikkana, jossa on tehty ruokaa erityisesti kesällä.


title: Rakennus

text: Rakennukset olivat pitkään maalattiaisia. Seinät ovat voineet olla esimerkiksi hirttä, lautaa, turvetta tai savea. Vanhimmissa taloissa on ollut joko nuotiopaikka keskellä lattiaa, tai ruoka on valmistettu erillisessä keittokodassa. Uunit ja savupiiput yleistyivät vasta keskiajalla.


title: Rakennus

text: Maankäyttö- ja rakennuslain 113 pykälän mukaan


title: Rakennus

text: Rakennuksen määritelmä MRL:ssa ei ole tekninen määritelmä, vaan oikeudellinen määritelmä ja se on sellaisena lähinnä viranomaisvalvonnan apuväline.


title: Rakennus

text: Oikeudellisessa määrittelyssä rakennuksen käsitteeseen liittyy oleellisesti viranomaisvalvonnan tarve. Ympäristövaikutustensa vuoksi rakennelmaakin voidaan pitää rakennuksena ja rakennuksen tekemiseen tarvitaan aina rakennuslupa. Muutoin rakennelmien ja pienehköjen laitosten pystyttämiseen tai sijoittamiseen riittää toimenpidelupa.


title: Rakennus

text: Rakennuksen oikeudellinen määritelmä on eri asia kuin rakennuksen tekninen ja yleiskielinen määritelmä, ja yksittäistapauksissa rakennuksen määrittelee lain soveltaja. Oikeuskäytännössä rakennuksena on pidetty muun muassa 60 metrin korkuista linkkitornia, 56 m² majoitustelttaa, 145 m² ruokailutelttaa, kesäasunnoksi rakennettua proomua, asunnoksi sisustettua rautatievaunua, sekä maanalaista käymälä- ja varastorakennusta.


title: Rakennus

text: Luvanvaraisessa rakentamisessa on noudatettava Suomen rakentamismääräyskokoelman määräyksiä, joskin kunta voi sallia niihin vähäisiä poikkeuksia kunhan keskeisiä vaatimuksia ei syrjäytetä. Lain, asetuksen ja määräysten avulla rakentamiselle asetetaan vähimmäistaso.